qundao/data-zh-poetry huggingface dataset:
八声甘州
作者：徐元
朝代：明
体裁：曲

谗臣诳晋侯。把车轮拽起。调弄恶狗。不知左右。当时有谁搭救。若不是提弥明挺戈来救我。难洗今朝一面羞。那时真个有家难投。
凤凰阁
作者：徐元
朝代：明
体裁：曲

生上：秋来萧索。败叶滴溜旋落。闷怀途路先寂寞。天外孤鸿。似我一身飘泊。便纵有音书怎托。
出队子
作者：徐元
朝代：明
体裁：曲

净：思之叵耐。思之叵耐。无端老贱才。劝农不待我们来。欺我朝中梁栋材。只为仇家恼我寸怀。
出队子
作者：徐元
朝代：明
体裁：曲

净：阴谋心事。阴谋心事。只恐迟迟泄漏机。吾今先去奏丹墀。把误国奸邪来斩取。好歹今朝辨别是非。
出队子
作者：徐元
朝代：明
体裁：曲

外上：官居极品。官居极品。辅佐明君除佞臣。晋侯不治国政远贤臣。朝夕酣歌贪宴饮。职掌朝纲须当谏诤。
出队子
作者：徐元
朝代：明
体裁：曲

外：朝廷为念。赤胆忠心天地知。五云深处是丹墀。执笏当胸来拜趋。伏望吾王纳臣谏语。
刘泼帽
作者：徐元
朝代：明
体裁：曲

丑：我们夜来蒙分付。入宫中探取消息。未知相公怀何意。不说男儿只说是女。
剔银灯
作者：徐元
朝代：明
体裁：曲

丑：思量起无非昧心。三百口一齐杀尽。知他赵老何投奔。把公主囚在宫庭合前。
剔银灯
作者：徐元
朝代：明
体裁：曲

净：镇日里只待要谏诤。吾用计把一家杀尽。谁知元恶逃出境。被樵人背入山深合前。
剔银灯
作者：徐元
朝代：明
体裁：曲

老旦：不须得直恁用心。非谗佞如何杀尽。惟有赵盾逃得命。尚兀自追获投寻。合：如今图形画影。出榜示捉拿赵盾。
北村里迓歌
作者：徐元
朝代：明
体裁：曲

小生：俺爹爹为何为何眉皱。莫不是与娘与娘争斗。他那里一声声骂着。骂着谁是负心禽兽。他那里长吁气拭着泪点着头。莫不是老人家近日来殢酒。
北端正好
作者：徐元
朝代：明
体裁：曲

兀的不坏了朝纲伤残着民命。你道是那一个文武公卿。把扑头按下将朝衣整。牙笏捧持定。俺这里一桩桩奏与君王听。赦微臣万死千生。做不得扬尘舞蹈丹墀下。愿吾王准奏传宣命。
北铺地锦
作者：徐元
朝代：明
体裁：曲

小生：原来是卖酒女杜康。丑：不是。只要还我钱。小生：五百文赊钱直甚么赃。丑：一分也是债。小生：俺也是主顾好商量。丑：留下当头。小生：又不是神仙怎留下当。丑：你敢要打我小生：我打你。便怎么。。激得我挥拳起掌。饶你这个老婆娘。来日还钱不在忙。丑：我便要。小生：不要钱有一个比方。养男儿为卿为相。丑：这是老娘积德。小生：养女儿似观音模样。丑：像老娘也罢。小生：做经营钱如水涨。丑：有本多生利。小生：好家私儿孙兴旺。丑：还我钱。不要你管。小生：教你男儿受殃。女儿落娼呀。要钱时。直待西方日上。
双劝酒
作者：徐元
朝代：明
体裁：曲

小生引军上：鹘打兔儿。不知音耗。前面两人。拿得分晓。赶捉怕他奔走逃。拿来定不相饶。
双声子
作者：徐元
朝代：明
体裁：曲

合：福非浅。福非浅。前世曾为伴。今幸然。今幸然。生长王宫苑。你貌鲜。我少年。似云里吹箫并头凤鸾。
双鸂鶒
作者：徐元
朝代：明
体裁：曲

丑：这痛苦教人怎熬。惟有皇天可表。俺们若委的真拿了。甘受你掤扒吊拷。擒住住牢扯住牢苦。怎得个人来劝好。
双鸂鶒
作者：徐元
朝代：明
体裁：曲

生：望将军听哀告。我两个云游道。不曾有甚触犯了。望将军休焦燥。小生：我兔儿是伊家藏了。这罪犯非轻小。打这无知道。料应你心不好。
古轮台
作者：徐元
朝代：明
体裁：曲

丑：贤听。念我运蹇受灾迍。三日无食。米粮缺欠。只得扶病下山林。拾些桑椹。远观人来至。只疑都是守园人。藏身草径。外：听伊言说得悽惶。使人怜悯。初来疑是奸谋藏隐。到此且宽心。休忧闷。管教枯木再逢春。
古轮台
作者：徐元
朝代：明
体裁：曲

外：是何人。因何草上卧其身。你是何方住何名何姓。你敢是奸细么。丑：息怒停嗔。试听我说个元因。家住池州。姓灵名彻。为遭兵火。只得逃难到京城。谁想年时不顺。外：为甚的形体尪羸。脸皮黄瘦。衣衫蓝缕。行不由径。到此没来因。遭盘问。莫非怀着不良心。
吴织机
作者：徐元
朝代：明
体裁：曲

告相公休致疑。张维是个忠孝儿。不忍朝中多奸细。特来报知。那锄麑是他使来的。外：岸贾埋心没道理。他举私仇必害我。只愁自家相兢持。外邦闻知必笑耻。生：待来朝入见时。孩儿必奏知。必与岸贾辨是非。
哭相思
作者：徐元
朝代：明
体裁：曲

合：亲生骨肉分离去。不知何日再相逢。此行生死事难量。只恐别时容易见时难并下。
哭相思
作者：徐元
朝代：明
体裁：曲

合：昔日桑间相会。今朝又得相逢。
哭相思
作者：徐元
朝代：明
体裁：曲

合：那日桑间相会。谁知此地相逢。
哭相思
作者：徐元
朝代：明
体裁：曲

旦：叵耐奸雄心太毒打散夫妻分南北。贴末相逢未审知何日生此去候伊消息。
哭相思
作者：徐元
朝代：明
体裁：曲

旦：此去妾身知何底。贴：甚时节重相会。合此行生死事难凭目断也人千里并下。
唐多令
作者：徐元
朝代：明
体裁：曲

净上：坏却那仇人。今朝方遂心。老旦：几番谏劝几番嗔。多应是前生曾害你。今世里害他们。
啄木儿
作者：徐元
朝代：明
体裁：曲

冠缁弁挂紫衣。与丞相仪容克肖的。设计儿腹匿羊羔。使恶犬终朝食之。他谗言奏主灭天理故称外邦进一犬。名曰神獒。能识忠佞。两班文武止有赵老丞相穿紫。其时放出犬来呵。。果然犬见来扑取。把个护国忠臣无计施。
啄木儿
作者：徐元
朝代：明
体裁：曲

名灵辄病又饥。赐饭还留半不食。待携归奉养慈亲。因孝义赠他银米。那穿红的与穿紫的生嫉计为因赵老丞相劝农不曾同他去呵。。遣人行刺三更里那刺客唤名锄麑。闻得赵老丞相言词忠义呵。。他不忍行凶反自触槐死。
啄木儿
作者：徐元
朝代：明
体裁：曲

末：这是赵驸马和公主此楼唤名望春楼。。为结綵观灯乐盛时那醉汉名唤周坚。。赊酒饮潜奔天街这个婆子。。索酒价扭告楼底那醉汉与那穿白的呵。。仪容动止浑无二。待还酒价留他住那穿紫的乃是穿白的父亲。正是当朝丞相。这个地名唤做翳桑。。为劝课农民到此处。
啄木儿
作者：徐元
朝代：明
体裁：曲

真烈士义气舒。他怒执金瓜将犬击死那丞相呵。。出朝门忽遇灵辄。得他人背负前去那穿红的知道走了赵老丞相呵。。奏君又欲伤其子这穿白的其时呵。。幸周坚拚死能相替。这三百口冤仇有谁报取。
四块玉
作者：徐元
朝代：明
体裁：曲

外：正三更朦胧睡。梦见虎狼争血食。欲相吞未见赢输。东方走出妖魅。如兔似犬身赤色。虎见妖魔将身避危。逃窜奔走山谷。是一个小鬼。手持刀当时杀取妖魅。
园林好
作者：徐元
朝代：明
体裁：曲

告哥哥听咨拜启。外：贤弟甚事。末：那屠贼挟权使威。把赵府一家杀取。外：驸马如今在那里。末：吾驸马已逃避。我程婴已脱离。
园林好
作者：徐元
朝代：明
体裁：曲

外：听伊言教吾惨悽。恨奸臣狐假虎威。想赵氏忠良七世。一旦受这冤屈。说将起泪交颐。
园林好
作者：徐元
朝代：明
体裁：曲

外：听言词令人转悲贤弟。。在吾家胡乱权时屠贼那厮呵。。任你节生毒计。须有个报冤日。说将起泪交颐。
园林好
作者：徐元
朝代：明
体裁：曲

小生：斟一杯香醪蕴美。我公公若非是伊。怎脱得奸雄谋计。吾父亲困山居。不是你怎相会。
园林好
作者：徐元
朝代：明
体裁：曲

小生：赵孤儿为人在世。这恩德将何报伊。害了公孙杵臼。又带累你孩儿。
坝陵桥
作者：徐元
朝代：明
体裁：曲

丑上：告天告天。略略相怜念。我娘亲老年。两三日不见些黄粮米饭。我死沟渠犹等閒。我娘行有谁来看管天。。何必苦困英雄汉。
大圣乐
作者：徐元
朝代：明
体裁：曲

一女幽在宫中。数月前产后惊风。如今四肢无力浑不动。赎药饵更无功。紫金医官绝无效。特召草泽医人定有功。合：医得效也。赐黄金百两。官上加封。
大圣乐
作者：徐元
朝代：明
体裁：曲

末：公主犯产后惊风。论医科非一种。四物汤加减随时用。加官桂与防风。黑沈散把汤来送。管一服交他定见功合前净。
大环着
作者：徐元
朝代：明
体裁：曲

小生：因孩儿观画。因孩儿观画。问及恩人。说起当初分散元因。提起交人怒憎。杀害我一家老幼遭刑。恨奸臣直恁诳君。万剐凌迟报也不尽。今日里恩报恩。怎想道相逢到此前定。
大环着
作者：徐元
朝代：明
体裁：曲

末：公主分娩。扮作医人。暗藏孤儿出离宫门。韩厥为他自刎。累及公孙杵臼遭刑。那奸雄信吾是好人。反把孤儿与我结义相亲。
大环着
作者：徐元
朝代：明
体裁：曲

生旦：听伊家言。却苦了程婴。说起当初分散元因。末：当时驸马使令。生旦：感你不忘恩义。谢伊家恩深义深。结草衔环报伊不尽。合：今日里恩报恩。怎想道相逢到此前定。
奈子花
作者：徐元
朝代：明
体裁：曲

丑：相公听说因依。害他们有甚难处。官居极品。尚怀不良之意。亏心的怎瞒天地。明日交他命归泉世。
奈子花
作者：徐元
朝代：明
体裁：曲

净：太平时谁想有奸细。一朝中赵盾独贵。官居极品。情不容恕。坏他终日无计。须是你用心前去。
女冠子
作者：徐元
朝代：明
体裁：曲

丑：相公放心休忧虑。料锄麑事不由己。多应被他先拿住。不敢言姓名儿。只得就死。是他英锐。大鹏飞上梧桐树。自有傍人说是非合前净。
女冠子
作者：徐元
朝代：明
体裁：曲

外上：圣主垂衣。国安民乐时治。文忠武烈。谗臣回避。果然朝野太平时。名标十二国。位至三公。子为王婿。这赤心忠义。与金石冰霜相比。
女冠子
作者：徐元
朝代：明
体裁：曲

旦上：爹娘一旦生嫌弃。更不念女孩儿。恁谗臣媒孽生奸计。直交打散鸳鸯侣。占：公主不必多忧虑。算别离事皆前注。旦：但只愁目下怀身孕。看看满月如何是。
女冠子
作者：徐元
朝代：明
体裁：曲

赵盾谏诤非其理。晋侯怒坏他无计。暗寻求刺客无觅处。锄麑愿前去。不知怎的。事又不济。触槐死好不败事。赵盾还知吾怎的。合算来都是误人锄麑。
孝顺歌
作者：徐元
朝代：明
体裁：曲

丑：灵辄病。多蒙赐米银。归家谁料丧母亲。思量我恩人。特来剖方寸。怎知公相遭着奸佞。背负归山。不知驸马音信。
孝顺歌
作者：徐元
朝代：明
体裁：曲

生：忒忠直。我父亲。谁知内有奸佞臣。屠贼起私心。将恶犬害忠臣。灵辄若非你谁救我爹行脱离他境那屠贼呵。。妄遣军兵。把我一家杀尽。
孝顺歌
作者：徐元
朝代：明
体裁：曲

生：谢周坚死。替我身。与程婴两两出府门。一时奔前程。劳落受艰辛。乡村遍经。半载风霜有谁投奔。不道爹行。葬此孤坟。
宫娥泣
作者：徐元
朝代：明
体裁：曲

占：早则是家业瓜分。老相公不知安顿。驸马在何处安身。末：小人不知。旦：你且从头说个元因。末：那日离门庭。不知老相公生死吉凶。逃身他郡。驸马共程婴。方才离府门。被军卒赶紧。两两奔前程。竟不知个音信。
宫娥泣
作者：徐元
朝代：明
体裁：曲

旦：我只道和你们同行。和你们同行。吾驸马不识行径。那曾受途路上艰辛。泪溋溋。泪零零。恁得宽心。占：公主公主后且说个如今。今日见你来。见你来使人愁闷增。忒叵耐铁心肠的奸佞。程婴你们老诚。你们志诚。好把孤儿。把孤儿交付与恁。
宫娥泣
作者：徐元
朝代：明
体裁：曲

末：拜禀公主试听。念小人姓张名鼎。旦：家住那里。末：家居远村。惯医诸病症。旦：敢是程婴。末：名不唤程婴。旦：是甚么人。末：是个草泽医人旦：抬起头来。。你们不须隐名。吾宫内并没来人。伊休战惊。宽怀放下心。今日见你来。谢得神明。末：听得公主问因。非干是不言名姓。恐隔墙有耳人闻。使人欲言不语。泪珠交倾。
尾声
作者：徐元
朝代：明
体裁：曲

一心靠着天和地。早得分身一个儿。子母团圆作道理。
尾声
作者：徐元
朝代：明
体裁：曲

今朝做事难回避。待等来朝问端的做事不成。。想必他们定有主。
尾声
作者：徐元
朝代：明
体裁：曲

到今日落他后。不成此事肯干休。待报冤仇镇日愁。
尾声
作者：徐元
朝代：明
体裁：曲

外：今日得吾提掇起。免使终身落污泥。久后常思这苦日。
尾声
作者：徐元
朝代：明
体裁：曲

当初只道无忠信。谁想今朝恩报恩。得报冤仇只靠恁。
尾声
作者：徐元
朝代：明
体裁：曲

恨奸臣生恶意。将咱骨肉尽分离。得报冤仇知甚日。
尾声
作者：徐元
朝代：明
体裁：曲

来朝广设华筵宴。五夜风光疾如箭。不乐不欢也枉然。
尾声
作者：徐元
朝代：明
体裁：曲

杵臼惊哥担消洒。大家做一场话靶老夫死也勾了。。拽起枷稍向屠贼面上打。
川拨棹
作者：徐元
朝代：明
体裁：曲

丑：我这里叫程婴。他那里故阻佯羞不侧声。你害了孤儿。你害了孤儿。自取身荣。到今日见恁。好交人怨着恁。
川拨棹
作者：徐元
朝代：明
体裁：曲

小生：娘欢喜。饮一杯。休怨忆。娘在冷宫中悲戚。娘在冷宫中悲戚。父在山中怨忆。恨奸臣没道理。管教他为粉碎。
川拨棹
作者：徐元
朝代：明
体裁：曲

末：无依。拟望哥哥留贱躯。这恩德决不忘之。这恩德决不忘之。那其间衔环报伊。恨权奸罔欺。
忆多娇
作者：徐元
朝代：明
体裁：曲

听汝说。心哽咽。人生聚散如电掣。一十八年成永诀。一旦相逢。一旦相逢。两两盈盈泪血。
忆多娇
作者：徐元
朝代：明
体裁：曲

末：听诉说。休泪撇。孤儿暗藏出禁阙。深感将军名韩厥。放出孤儿。放出孤儿。此恩何时报得。
忒忒令
作者：徐元
朝代：明
体裁：曲

旦：未知果程婴挂心。未知他死生难准。未知他目下来的音信。只恐被奸人。窃窥榜下。入宫内谋事不成。
忒忒令
作者：徐元
朝代：明
体裁：曲

末：念吾生行医志诚。丑：不可调舌。末：须不会调舌弄唇。对天修合方真药圣。揭榜入宫庭。医公主切脉。便知惊风病症。
急板令
作者：徐元
朝代：明
体裁：曲

净：这几日不见我儿。画堂中询问仔细。忽然见你来的。说道我儿今日煞似强会。闻得交人暗生欢喜。不日里诸国闻知。羞杀了养由基。
恋芳春
作者：徐元
朝代：明
体裁：曲

生上：劳落山间岁月。枉受了多少磨难。暗忆奢华快乐。万愁千感。怎想恩情阻断。丑：每叹息。都缘时乖运蹇。光阴转。造物安排。使人得相见。
惜奴娇
作者：徐元
朝代：明
体裁：曲

外：取香过来。心爇明香。愿吾王纳谏。佞臣回避。国安民泰。风调雨顺及时。须是。五谷丰登无奸细。愿山河齐天地。合：更愿取。使皇朝一统万民尽歌尧世。
惜奴娇
作者：徐元
朝代：明
体裁：曲

生：今夕拜告神祗。愿满朝文武。各依官职。谗言不入。军民路无拾遗。父子。愿祝吾王辟言路。办赤心答恩主合前丑。
扑灯蛾
作者：徐元
朝代：明
体裁：曲

丑：赐我银和米。又蒙赐吃食。论这恩和德。山高海深难报也。外：不须拜跪。閒时节来吾家里。丑：念灵彻人非草木。未知相公名位甚官职。
扑灯蛾
作者：徐元
朝代：明
体裁：曲

外：树傍忽见你。止疑是奸细。听说悽惶语。教人怎不悲戚也。白米五斗。十两白银。你取将回去。做些经纪度日。免交伊此身狼狈恁蓝缕。
扑灯蛾
作者：徐元
朝代：明
体裁：曲

末：家居在尧都帝里。声名天下尽知。为正卿名赵盾。儿为晋侯女婿也。年华五十居相位。一朝独贵。丑：名和姓一时记取。报恩日只争来早与来迟。
挂真儿
作者：徐元
朝代：明
体裁：曲

外上：因为触槐死那人。连宵梦里魂惊。生：昨宵梦里多不稳。教人无语自沈吟。旦占：梦寐不安宁。一家里尽忧心。合：思之那日行凶汉。谋心非理。举意太不仁。
挽元鉴上人
作者：徐元
朝代：明

方外依然数有穷，百年禅度比旋空。鹤巢冷落留残月，蝶梦依稀散晓风。法性尽随流水去，影堂惟许白云通。一灯不灭谁相守，夜雨僧雏泣烬红。
换春令
作者：徐元
朝代：明
体裁：曲

老旦：玉人春困酒力消。早元宵过了。听窗外黄鹂声声巧。又报道寒食节到。
探春令
作者：徐元
朝代：明
体裁：曲

老旦上：绿柳飘绵。红花散锦。韶光已破三分。对景欢娱。肯教辜负良辰。
晓行序
作者：徐元
朝代：明
体裁：曲

外：斗转三更。见群星皆移位。生末列香烛子父双双拜跪。
普天乐
作者：徐元
朝代：明
体裁：曲

占：妾梦在名园里。见一朵乌云起。把奴家罩却身躯。回头见百花落地合前占。
普天乐
作者：徐元
朝代：明
体裁：曲

旦：妾梦见在空房里。有人相招出门去。待奴家方出房儿。见狂风和骤雨把房屋四围一齐吹毁。合：吉凶尚未知。试问先生此梦凶吉何如。
普天乐
作者：徐元
朝代：明
体裁：曲

末：告先生听咨启。咱梦里多奇异。梦见与妻子同食。忽主强人急围住。强人把我儿杀取。当时觉来浑无事合前丑。
普天乐
作者：徐元
朝代：明
体裁：曲

生：朦胧在船儿里。一网把鱼持起。持将起走脱其二。摆尾更不回觑。合：吉凶尚未知。试问先生此梦凶吉何如。
月上海棠
作者：徐元
朝代：明
体裁：曲

净丑：听拜禀。今年必定田丰稔。论节候雨水共春分。这几日无雨晴明。才是我庄家准信合前。
月上海棠
作者：徐元
朝代：明
体裁：曲

外：父老们。满斟一盏清香酝。论吾王德化外邦肃静。剑甲藏武偃文修。则那更风调雨顺合前。
月上海棠
作者：徐元
朝代：明
体裁：曲

末：父老们听。五谷之事民为本。论一年之计在此一春。一日计在于平明。一生计无非勤谨。合：田丰稔。黎民尽贺太平风景。
月上海棠
作者：徐元
朝代：明
体裁：曲

生：明媚景。平明微雨寒食近。遍郊野红紫嫩柳相映。会文武宴乐长亭。都待与民农欢庆合前。
望吾乡
作者：徐元
朝代：明
体裁：曲

生外末上：日暖溶溶。山花映水红。呢喃燕子调舌弄。粉蝶双双游花丛。似入蓬莱洞。身如在画图中。对景堪吟咏。
望远行
作者：徐元
朝代：明
体裁：曲

外上：自离绛州城。路上百忙回首。丑：前后无人。公相且免忧愁。灵辄。你手中甚么东西。丑：老相公。朝服象笏外：还要他怎么。。与我撇在大江东流去。丑：为何。外：只为这金章紫绶。到今日被人掣肘。
柳叶儿
作者：徐元
朝代：明
体裁：曲

穿红的引恶犬在街上吼。穿紫的得一个背了走呀。。想一家怎有。这将军自刎自刎其首。这老子庄上遭枷扭。这一个埋尸首。这婆娘泪交流。也不知有甚冤仇。
桂枝香
作者：徐元
朝代：明
体裁：曲

外：孩儿听取。恁爹说与。不知稼穑艰难。常享荣华富贵。今来古往。今来古往。一兴一废此人之常理。我孩儿休倚妻力势。常不是恁的。
桂枝香
作者：徐元
朝代：明
体裁：曲

生：孩儿博学。叨蒙恩爵。托赖父训言词。岂敢过违差错。昨日恁儿。昨日恁儿。和着公主观灯游乐。外：人皆有过。改之为贵。生：自今日怎敢违尊命。从今改过却。
梁州令
作者：徐元
朝代：明
体裁：曲

小生上：单刀疋马定乾坤。果然有声名。论威风胆略冠三军。主有德。民安静。乐升平。
梁州序
作者：徐元
朝代：明
体裁：曲

丑：山中冷淡。光阴如箭。是非荣辱不管。饥来就食。醉后草阁高眠。自觉炎威不入。荡淡薰风。懒去挥纨扇。胜如仙洞府水晶宫。放下心肠免挂牵。兴衰事总由天。
梁州序
作者：徐元
朝代：明
体裁：曲

净带外上：皇朝撒扎兀谁不怕。净：你怎么不跪。外：我怎生跪你。净：请圣旨过来。外跪介：跪只跪当今宫驾。把他一家杀尽。饶他有何不可。净：他成人长大。那时报仇如何。外：既怕他成人长大。直恁冤仇何如休结下。打介外：任他麻锤撒子也琐上更添加。只恐将伊连累杀。不抵挨怕瞧破。
梁州序
作者：徐元
朝代：明
体裁：曲

净：虎狼公吏。掤扒拷打。自觉气力不加。替吾行权。莫不是就里拴科。官府事如同作耍。恨不得一锤打死无回话。末：相公端的也是如何。好似一种黄连分两下。却教我怎结果。
梁州序
作者：徐元
朝代：明
体裁：曲

外：一剑下命掩黄沙。有一日还他千剐。鬼门关等待。报冤惊哥。若还是了。不枉了小唲唲。令人唾骂。异日相逢后。休想轻轻饶过他。
梁州序
作者：徐元
朝代：明
体裁：曲

外：赵孤儿是伊家跚过。把恶头踹来与我。叫一声冤屈。有谁怜我。他是隐孤儿的窝主来到。末慌介外：把舌尖上话儿都吞下。末：潦倒公孙也险些露根芽。外：小胆程婴慌怎么放了。有孤儿。。孤儿有。在吾家杀儿介。
梁州序
作者：徐元
朝代：明
体裁：曲

生：忆昔从幼。生居宫苑。相子王孙为伴。融和天气。红紫遍满名园。携手同歌同唱。同饮同杯。两两同欢宴。怎知遭此行困山间。野草閒花作并莲。何时见旧庭院。
步步娇
作者：徐元
朝代：明
体裁：曲

小生上：不懞不呆不旷荡。名利谁承望。心偏好酒浆。两旋三壶。自觉欢畅。不醉不归来。行乐天街上。
水底鱼
作者：徐元
朝代：明
体裁：曲

净：持箭拈弓。腕中无气力。后生可畏。跨马却如飞。我儿虽强也须等片时。我非无气力。恨马只有两双蹄。此是那里。末：太平庄。净：有鬼。有鬼末：左右扶太。
水底鱼
作者：徐元
朝代：明
体裁：曲

小生：剑甲旌旗。马前如锦绮。引几只猎犬。到北邙山游玩时。蹀迹马蹄不加鞭一似飞。诸王公子。尽今朝游戏归。
水底鱼
作者：徐元
朝代：明
体裁：曲

末上：暗想年时。两相争是非。光阴如箭。赵孤儿已长成。公主和驸马不知在那里。这一家冤事。在吾心下里。
水底鱼儿
作者：徐元
朝代：明
体裁：曲

丑：员梦如神却有见。人人道我似神仙。能知兴废与愚贤。术通玄。妙诀名播在京传。
江神子
作者：徐元
朝代：明
体裁：曲

外上：贪名图利世间人。不修因果恁痴心。蝇头蜗角总虚名。顿抛轩冕居村乐。别一境。另乾坤。
沽美酒
作者：徐元
朝代：明
体裁：曲

货郎儿非自誇。论物件果精华。占断同行第一家。有的是汗巾手帕。有的是挖耳挑牙。奇异的签筒笔架。苍古的香牌墨画我呵。。更有海虾海羓。海里出的海马呀。。买与那娇养儿郎閒戏耍内打眼介小生倒介。
浆水令
作者：徐元
朝代：明
体裁：曲

想他们必有主程婴。。你来朝必须探取。若知明白报吾知。与他主人讨个端的。聋着耳莫理会。都因命乖遭如是合前。
浆水令
作者：徐元
朝代：明
体裁：曲

想他们忒不仔细。不杀吾吾岂害你。可怜一汉恁雄威。满地鲜血浸却身躯。你前生作甚罪。今世致令得如是。合：相怜取。相怜取。与他旧衣。忙安顿。忙安顿。送出郊西外。
海棠春
作者：徐元
朝代：明
体裁：曲

外上：每思世上英雄。少。不得身归荒陇。
添字红绣鞋
作者：徐元
朝代：明
体裁：曲

丑：老汉住在山深。山深。担一担草荐入城。入城。卖得三百与三文。买些果子与杏仁。将归去与儿孙合前净。
添字红绣鞋
作者：徐元
朝代：明
体裁：曲

净：老汉住在东村。东村。今日是二月中旬。中旬。相公驸马在长亭。开筵宴请农民合前。
添字红绣鞋
作者：徐元
朝代：明
体裁：曲

合：今日劝课农民。农民。安排酒食在长亭。长亭。知稼穑老人们。都到此倒金樽。合：都交欣欣。欣欣说与劝农文。
添字红绣鞋
作者：徐元
朝代：明
体裁：曲

生末：节届寒食清明。清明。西郊外步踏红青。红青。草铺茵柳拖金。花世界锦乾坤合前。
滚绣毬
作者：徐元
朝代：明
体裁：曲

外：俺这里正打听泼佞臣是甚人呀。。却原来是你们作衅。俺和你做头敌辨别个输赢。净：你是文是武。外：俺是文官管着晋国民。武官管着晋国兵。俺两个文武官皆赖着一人有庆。却不道民为邦本。本固邦宁。净：你文俺武如何。外：俺是个文官把笔安天下。那曾见武将持刀定太平。敢与俺评论。
滚绣毬
作者：徐元
朝代：明
体裁：曲

要熊掌煮御羹。净：只一件。外：坛台上弹打人。净：也只两件。外：只这两桩事残害了几家儿百姓。搬斗得晋灵公百事无成。你道优容便索停。整半月不临朝却不道有妨国政。外邦闻知不雅。笑俺朝廷。则交你昨宵谗佞今朝报。远在儿孙近在身。仔细叮咛。
满庭芳
作者：徐元
朝代：明
体裁：曲

末上：左氏春秋。晋灵当国。赵盾七世忠臣。岸贾谗佞。杀害赵家人。驸马将身逃匿。遇灵辄一处安身。把公主冷宫囚禁。生下小郎君。程婴。藏出禁。韩厥自刎。杵臼遭刑。十八年孤儿观画。夫妻子母再完成。除奸佞。冤冤相报。传说到如今。
滴溜子
作者：徐元
朝代：明
体裁：曲

合：人生里。人生里富贵在天。公主与。公主与驸马少年。少年生居宫苑。思之这福分前世缘。不取乐。蹉跎良夜枉然。
滴溜子
作者：徐元
朝代：明
体裁：曲

合：鳌山上。鳌山上凤烛万点。綵楼内。綵楼内士女欢笑。欢笑见番郎胡女。搽灰弄鬼脸。灯灿烂。引得游人挨擦同观。
煞尾
作者：徐元
朝代：明
体裁：曲

外：只交你一朝马死黄金尽。万剐凌迟泼佞臣。以酒为池肉作林。每遇元宵苦放灯。高筑坛台弹打人。打落人牙并眼睛。有日他邦起战争。军马临城待怎生。把你锦绣江山都吞并。那时节败了国忘了家方才醒。
燕归梁
作者：徐元
朝代：明
体裁：曲

小生：今日小将逞强梁。和他论一场。堂前料应不知道。拂着衣袂见我爹娘。
玉交枝
作者：徐元
朝代：明
体裁：曲

丑：尊承台旨。妾如今径入禁闱。倘分身生下男和女。忙趋报不爽毫釐。令行山岳谁敢违。威扬海宇人钦畏合前。
玉交枝
作者：徐元
朝代：明
体裁：曲

伊当留意。到宫中须探养的。是男是女传消息。若瞒眛罪及于汝。真详报吾多赏给。些儿隐讳不饶恕。合：见傍人休言是非。倘人知漏泄事机。
玉漏迟
作者：徐元
朝代：明
体裁：曲

众：吾家富贵。论门下尽皆簪缨珠履。怀着忠心。运至自有通时。你休恁贪杯殢酒。你休管他人是非合前。
玉漏迟
作者：徐元
朝代：明
体裁：曲

外：才方见你们。见着他使人心下欢喜。相貌身材。举止共着年纪。与我儿无些异处。幸聚会来家里。合：宽怀取。莫思着故园桃李。
玉胞肚
作者：徐元
朝代：明
体裁：曲

小生：家居汾水。号周坚是吾贱讳。为营求买卖肥家。谁知道命乖时悔。昨宵因欠酒钱倍。谢得恩官见赐与。
玉胞肚
作者：徐元
朝代：明
体裁：曲

生：昨宵在街市。见他们醺醺醉迷。一见后使人徘徊。因此上带回衙内未知何名姓阿谁。一一从头须记取。
玉胞肚
作者：徐元
朝代：明
体裁：曲

瞥然一见。见他们仪容俊伟。貌堂堂凛凛身躯。好一似我的孩儿。多少年纪。小生：二十五岁。外：年纪相同两相宜。只是贵贱难称一对儿。
玩仙灯
作者：徐元
朝代：明
体裁：曲

丑：老妇收生几年。每出入府衙庭院。
玩仙灯
作者：徐元
朝代：明
体裁：曲

净上：当初若不用机谋。怎得今朝这荣贵。
玩仙灯
作者：徐元
朝代：明
体裁：曲

外：村落守桑麻。有谁人冷淡似我。
玩仙灯
作者：徐元
朝代：明
体裁：曲

外：脱化变其形。来到此点化他们。
玩仙灯
作者：徐元
朝代：明
体裁：曲

末：荒速不须通报。吾兄幸在庄头。
珍珠帘
作者：徐元
朝代：明
体裁：曲

生上：长安自古春先早。风光好。绿遍满园芳草。旦贴：浓睡是今朝。黛眉慵扫。
瑞烟浓
作者：徐元
朝代：明
体裁：曲

生上：春回帝里。破泥牛冻烟轻雨初霁。画阁深沈。荧煌龙烛。神仙境。千秋锦绣笼珠翠。听满耳笙歌鼓吹。酒醒后。不觉乐人报道。上元节至。
瑶台月影
作者：徐元
朝代：明
体裁：曲

生：方才画堂排筵宴。听得爹爹严命相传。
生姜芽
作者：徐元
朝代：明
体裁：曲

净上：昨日忒叵耐那韩厥。令他守着孤儿。底防奸细。怎想他心先变。放出孤儿吾不及知。有罪甘自犯。拔剑刎丧黄泉。
画眉序
作者：徐元
朝代：明
体裁：曲

生旦：向华筵。拚取今宵醉不眠。听笙歌缭绕。鼓乐声喧。金鼎爇凤脑龙涎。画烛映朱颜粉面。阆苑长如春不老。和伊醉倒花前。
画眉序
作者：徐元
朝代：明
体裁：曲

生：与民欢庆。赏元宵。广排筵。会簪缨珠履。贵戚三千。坐列着公子王孙。簇拥处娇娥粉面。合：太平无事人乐业。黎民尽歌欢晏。
番鼓儿
作者：徐元
朝代：明
体裁：曲

外急上：忒无礼。忒无礼。谗臣在宫闱。恶犬赶来无处躲避。丑：灵辄在此。等候多时。不知相公因何如是。
番鼓儿
作者：徐元
朝代：明
体裁：曲

外：灵辄是。灵辄是桑间的。因何在此处。急急奔走没个道理。丑：恩人有危。请自宽取。灵辄负去不须忧虑。
皂角儿
作者：徐元
朝代：明
体裁：曲

小生：哭哀哀特来报知。请驸马早早脱离。满目前鎗刀剑戟。四下里举兵来至。生：听伊言肝肠碎心惨悽。天涯远去住无计合前。
皂角儿
作者：徐元
朝代：明
体裁：曲

末：气填胸冤屈诉谁。怎知道祸从天至。恨奸臣专权乱国。我晋侯岂知他意。那屠贼恣强横。将弥明当时杀取。合：细思量起。交人泪垂。生和死宁同一处。怎忍分离。
石榴花
作者：徐元
朝代：明
体裁：曲

占：他当时使计遣锄麑。一心要坏恩主。事做不成重设计。不知前世有甚冤对。到如今兀自气未息。想吾主怎生得理会合前。
石榴花
作者：徐元
朝代：明
体裁：曲

旦：思量那日宫中受荣贵。谁知道有今日。懊恨爹娘直恁信谗语。全不念自家儿婿。更不思七世有大功。宠谗臣害却忠直。合：复将亲儿女囚宫。冤屈事对谁说与。
祝英台令
作者：徐元
朝代：明
体裁：曲

净：不晓。自思德满边疆。朝野尽钦道。惟有赵盾。挟势欺凌。非是我要閒闹。老旦：听告。劝君休挂心怀。人生如梦。对媚景追欢取怀抱。
祝英台令
作者：徐元
朝代：明
体裁：曲

净：焦燥。论将来越懊恼。怎肯落他后。手握重权。功业勋天。一旦位卑官小。懊恼。定欲争取分明。不成虚谬。算此事朝夕萦我怀抱。
祝英台令
作者：徐元
朝代：明
体裁：曲

老旦：告相公听诉分剖。诸国尽来朝。钦羡晋国。文武英雄。官属尽依朝纲。须晓。两班先自争功。心生恶兆。怕外邦闻知传扬不好。
祝英台令
作者：徐元
朝代：明
体裁：曲

老旦：失笑。他是相子王孙。流传官爵岂一朝。七世助国。忠直功臣。积代累有功劳。不道。布衣身佐公卿。尤嫌官小。料莫是日夜思谁错了。
神仗儿
作者：徐元
朝代：明
体裁：曲

丑扯小生上：时乖运蹇。遭逢村汉。不还酒钱。那些留貂解佩。沿街拽住。可不羞脸。留下当且饶拳。
神仗儿
作者：徐元
朝代：明
体裁：曲

丑：金宵上元。金吾不禁。银漏枉然。我们神歌鬼舞。孩孩迓鼓孩来好也使人观看。诸社大闹争先。
福清歌
作者：徐元
朝代：明
体裁：曲

净上：男子汉不可无毒。毒心肠且藏在其腹。赵盾忒煞欺负。除非杀了吾心足。
秋夜月
作者：徐元
朝代：明
体裁：曲

丑上：我卖酒住在京师里。造下醇醲真绿�。来此饮酒皆豪贵。王孙公子同欢宴逸。
秋夜月
作者：徐元
朝代：明
体裁：曲

净：事在眼前。不取必成怨。须去却苗根。根须断。那时放怀从吾愿。无人报冤。
窣地锦裆
作者：徐元
朝代：明
体裁：曲

丑上：驸马快行休迟滞。兀的旌旗一似飞。料应只奔我和伊。俏没个人家怎躲避。
窣地锦裆
作者：徐元
朝代：明
体裁：曲

丑：前街后巷纷纷扬。尽道锄麑触槐亡。当初举意害忠良。谁想今日反受殃。
窣地锦裆
作者：徐元
朝代：明
体裁：曲

净上：昨宵暗遣锄麑行刺。今日如何不见归。当时举意是如此。只恐其间事不济。
窣地锦裆
作者：徐元
朝代：明
体裁：曲

生：前头凤旄排鳞鳞。兀是襄王古墓坟。回头军马乱纵横。那里权时好隐身。
簇御林
作者：徐元
朝代：明
体裁：曲

净：当初道杀已尽。只留他公主的。如何削草根不去。至令得今日萌芽起。怎留伊。如今定计。杀却赵孤儿。
簇御林
作者：徐元
朝代：明
体裁：曲

小生：听言语。自三思。举一隅当三返之。看来愁容蹙迫无些喜。说明白我与彼争些气。末哭介：可怜可怜小生：爹爹。。你免伤悲。从头至尾。说与恁儿知。
簇御林
作者：徐元
朝代：明
体裁：曲

末：将言发。又三思。说将来却甚易。只怕受恩深处冤难洗天那。。枉教人堕下千行泪。话难提。小生：我的亲爹。你有话就说末：我不是亲爹。那穿白的是你父亲。戴冠的是你母亲。穿紫的是你公公。穿红的就是屠岸贾。。那穿蓝的是我。小生：那赵孤儿是谁。末你就是赵孤儿。
簇御林
作者：徐元
朝代：明
体裁：曲

老旦：他公和父文武惧。尚不能脱汝计。才生孺子三两日。纵然长大何足虑。且饶伊。不须定计。饶却赵孤儿。
红绣鞋
作者：徐元
朝代：明
体裁：曲

旦：孤儿付与伊们。付与伊们。但愿我儿聪俊。我儿聪俊孤儿。。身长大与父亲报冤恨。屠贼灭。我儿兴。合：脱得去。谢神明。谢神明。
红绣鞋
作者：徐元
朝代：明
体裁：曲

末：公主请自宽心。请自宽心。看仪容似驸马脱真。驸马脱真。只恐怕那奸臣。施巧计。去无门。合：脱得去。谢神明。谢神明。
红衲袄
作者：徐元
朝代：明
体裁：曲

净：晋朝中为大臣。论英雄胆气增。门迎珠履三千客。户纳貔貅百万兵。吾王宠信听。万民皆畏钦。把俺声名料应达帝京。
红衲袄
作者：徐元
朝代：明
体裁：曲

外：他生时年月冲。末：有关煞么。外：反覆沈吟六害凶八月十五子时太阴得令。他。未离娘怀先把爹爹送。才离娘怀娘囚在冷宫。公公不见踪。家私一旦空。他是败国忘家小业种。
红衲袄
作者：徐元
朝代：明
体裁：曲

末：他公公是宰相宗。外：他娘。末：娘是王侯流派种。外：他父。末：父乃簪缨豪贵戚。一家儿做了虚飘飘水上踪。觑着小儿童。似爷一般面容。他是报三百口冤家小主翁。
耍孩儿
作者：徐元
朝代：明
体裁：曲

净：夫人贤德怎比。恨那人谏诤非理。激得人怒起。不杀他怎消恶气合前老旦。
耍孩儿
作者：徐元
朝代：明
体裁：曲

老旦：斟此一杯香醪酝美。拚今宵共乐沈醉。目今富贵。又何须恋紫争绯。合：算这欢乐人世能几。何须要辨是争非。
荷叶铺水面
作者：徐元
朝代：明
体裁：曲

小生起介：寻思起那匹夫。一十八年枉叫你为父母。把我一家荡绝无门路老恩人。我。爹娘知道有也无。教我苦无伸诉。
荷叶铺水面
作者：徐元
朝代：明
体裁：曲

生旦占上：不苏醒怎奈何。屠贼那曾发付我。三百口冤家尽靠着儿一个。你如今有失教我怎生结果。伤痛怎不教人恨杀屠岸贾。
蛾郎儿
作者：徐元
朝代：明
体裁：曲

丑：只见草芊芊柳拖烟。梅子青青溅齿酸。微微雨。春归人有馀閒。路傍犹未拆鞦韆。待来年再游玩。唱一曲哩啰哩嗹。
解三酲
作者：徐元
朝代：明
体裁：曲

占：想目下程婴须探知。只恐屠贼令人来守取。那奸雄弄权挟主势。每出入仗雄威。宫中从人都是新选入。只怕落在屠贼谋计里合前。
解三酲
作者：徐元
朝代：明
体裁：曲

旦：记夫主那日分离。分付我日来如是。又不知近日程婴底。又不知他用心着意。又不知怀却男和女。又恐怕奸雄人报知。合：如何是。只得告天怜念周庇。
贺圣朝
作者：徐元
朝代：明
体裁：曲

净：我们六十有三年。孩儿赢了养由基。咱喜欢。
贺圣朝
作者：徐元
朝代：明
体裁：曲

外上：闷来行乐村庄。每思两相争强。程婴一去杳无踪。未审吉和凶。
赏宫花
作者：徐元
朝代：明
体裁：曲

丑：官人饮酒。我香醪美更佳。现钱来买吃。定不赊。合：遇饮酒时须饮酒。不醉不饱不归家。
赏宫花
作者：徐元
朝代：明
体裁：曲

小生：今宵上元。拉朋同赏玩。忽见天街上。闹喧喧。借问酒家何处有。牧童遥指杏花边。
赏宫花
作者：徐元
朝代：明
体裁：曲

小生：香醪酝美。停车须下马。今日元宵景。甚繁华合前小生。
赏宫花
作者：徐元
朝代：明
体裁：曲

末：时当上元。黎民乐尧舜天。晋侯无谗佞。万民安合前。
赏宫花
作者：徐元
朝代：明
体裁：曲

生：吾王有感。满朝中皆大贤。外邦齐拱伏。绝狼烟。合：文武忠心王有德。不日须见太平年。
赠别
作者：徐元
朝代：明

蹉跎岁月独支离，愁绪今朝欲上眉。海外已为三载客，囊中惟剩一瓢诗。安贫不用怜原宪，处约无求说项斯。但得百钱常挂杖，何劳仙子进琼卮。
越恁好
作者：徐元
朝代：明
体裁：曲

合：事皆前定。事皆前定。冤冤相报寻。一还一报。遭诛戮怎逃命。如今谢得伊两人。重回帝京。冤家怎生饶过恁。
越恁好
作者：徐元
朝代：明
体裁：曲

合：父亲身丧。父亲身丧。我家不见影。伊东我西十八载断音信。如今谢得伊两人重回帝京。若还报得冤和恨。双双老景谐鸳枕。
越恁好
作者：徐元
朝代：明
体裁：曲

晚些人静。晚些人静。驸马就此行。今宵父子先厮见再完成。从头那时说事因。恩须报恩。冤家定不饶过恁。
逍遥乐
作者：徐元
朝代：明
体裁：曲

净上：荡淡金风细。送过木稚香。老旦：娇黄嫩白惹蜂忙。另有一般佳况。
金井水红花
作者：徐元
朝代：明
体裁：曲

天付姻缘美。今生喜谐会。才貌两相宜。世应稀。融和天气。正好寻芳拾翠。扉盖碍花低。红映紫斗芳菲也啰。只见狂蜂浪蝶来往翻飞。看取教人越添情绪。合：和你同携纤手。双双步徐。珠围翠绕。椒兰喷衣。霎时安肯和你轻抛弃。
金井水红花
作者：徐元
朝代：明
体裁：曲

旦：人在香风里。芳春景最奇。草色妒罗衣。喜追陪。幕天席地。遥望鞦韆起处。乐意赏心时。渐迤逦过庭西也啰。只见棠花绣野柳线垂堤。春色三分又早夹钟时序合前外。
金落索
作者：徐元
朝代：明
体裁：曲

丑上：那日身贫。为饥馁拾桑椹。遇见公卿。怜贫赐我米和银。这恩德常在心。
金衣公子
作者：徐元
朝代：明
体裁：曲

净：今世我和伊。更奢华尤富贵。眼前簇拥皆珠翠。伊家貌美。吾官位极。满朝文武皆惊畏。合：且传杯。开怀畅饮。撇却是和非。
金衣公子
作者：徐元
朝代：明
体裁：曲

老旦：人事有兴衰。得饶人且放去。位高职险从来是。年华撚指。时光过隙。休得用心结冤对合前。
锦缠道
作者：徐元
朝代：明
体裁：曲

入山深。路崎岖屈曲怎行。没一个打柴人。但闻得山鸡野鸟声声。听猿啼鹤唳惨悽。灵辄的住那村。只得告神明。相哀相念令吾见父亲。远观山林下呀。。却原来是所土堆坟。
锦缠道
作者：徐元
朝代：明
体裁：曲

路中人。果然是劳落苦辛。昔日在宫庭。那曾识巉岩峻山高岭。最苦是脚儿又疼。麻鞋和黑伞伤情。欲待奔他城。提兵领将除却那佞臣。不道冤还报。万民都道我不仁。
锦衣香
作者：徐元
朝代：明
体裁：曲

外：无端刺客为甚的。忒性急。遽张威。持刀行凶跳入园内。我家积祖有功绩。怎肯造恶做着非为。未知甚人与他们共合谋计。怀着不良意。事有区处。埋心举意。难欺天地。
青玉案
作者：徐元
朝代：明
体裁：曲

旦：阴陵镇日多烦恼。多烦恼。儿夫断音耗。今朝听得鹊声噪。未审何人啰唣。
韆鞦儿
作者：徐元
朝代：明
体裁：曲

末上：人生富贵如春梦。我恩家直恁当风。遭着那奸雄。奔西走东驸马共程婴逃出府门。被军卒赶紧不知去踪。
风马儿
作者：徐元
朝代：明
体裁：曲

生上：嫩竹摇竿雨初霁。葵榴吐半开红蕊。旦：对景欢娱。一双两美。贴怎知道日来如是。
香柳娘
作者：徐元
朝代：明
体裁：曲

叹人生世间。叹人生世间。几人如是轻生舍死。报答恩主你看兵马来了。。看鲜血遍身。看鲜血遍身。教人痛伤悲。只得且分离。谢周坚替死。谢周坚替死。神魂似飞。各出珠泪。
香柳娘
作者：徐元
朝代：明
体裁：曲

末：小人和驸马拜辞。小人和驸马拜辞。公主休得致疑。程婴这里。献赤心报恩。献赤心报恩。不道事不济。只得且分离。小生：在生难自效。死后报深恩。刎介众：谢周坚拚死。谢周坚拚死。谁人似你。难得相会。
香罗带
作者：徐元
朝代：明
体裁：曲

旦：程婴你试听。我把孤儿付恁。想相公驸马不见影孤儿。三百口尽被他杀了。。冤家都在你一身也程婴。你不要看我分上。。看他公公面。再思驸马恩。看成乳哺胜嫡亲合前负箱走介。
香罗带
作者：徐元
朝代：明
体裁：曲

末：公主免泪零。宽怀放心。出得禁门伊再生。只愁屠贼有奸人也。若是搜将去。却不苦程婴。娘娘。凡事靠天。旦：天天可怜遮护恁。合：异日和他说冤恨。报取奸佞臣程婴。。若得成人也。赵府一门如再生。
香罗带
作者：徐元
朝代：明
体裁：曲

末：辞却离宫庭。不由人心怀战兢。儿哭介末：不好了。小人踏步向前。却才得几步。你看小恩主在药箱中啼哭起来。前朝后宰门。可不被人听见了。娘娘再分付几声。旦：孩儿。你怎么这等不成器。你家三百口被屠贼杀了。望你一人报冤。你到啼哭起来。孩儿。赵家当灭。你到前朝后宰门啼哭起来。赵家当兴。你不要啼哭。末：再三嘱付小郎君也。休啼哭。莫高声。高声我死伊命倾合前。
驻云飞
作者：徐元
朝代：明
体裁：曲

今日明朝。杵臼惊哥命怎逃我今年六十三岁。我儿。。我死何足道。乍离娘怀抱嗏。。都是五行招。为忠为孝儿。。你向前行我也随后到□只一般。。生死一般只争一个老共少。
驻云飞
作者：徐元
朝代：明
体裁：曲

休掩柴扉。只恐屠贼心下疑。只管叨叨絮。只恁閒呕气呸。。与我合着鸟嘴。又不是我来寻你妈妈。我死。埋我在伯夷首阳山根底。万古留传作话儿丑领兵上。
驻云飞
作者：徐元
朝代：明
体裁：曲

外：休得欺咱。俺不比寻常百姓家。曾伏侍君王驾。只为朝内多奸诈嗏。不与你休干罢。又不曾贩牛杀马。丑：比贩牛杀马。罪还重些。外：若见屠贼指定名儿骂我死到阴司。一殿二殿三殿四殿五殿。告。阎王不放他。
驻云飞
作者：徐元
朝代：明
体裁：曲

外：休恁猖狂。密密层层是刀共鎗。四下无拦挡。唬得小鹿儿心头撞嗏。。撇番了土泥墙。休得斗争索强。好似长江后浪催前浪。都是一般狐群狗党。
驻马听
作者：徐元
朝代：明
体裁：曲

外：听我说与。非是痴迷留住伊。闻知村郭。画影图形捕捉伊主。恐那谗臣身畔认得伊。我心疑虑不放伊回去。未可便回归。淹留几日再作区处。
驻马听
作者：徐元
朝代：明
体裁：曲

外：欲报恩主。不敢十分留恋你。须是使人来此。怕有吉凶讨个消息。我虽然无计救着你。也须谨避奸雄贼。未可便回程。俺留几日却得再区处。
驻马听
作者：徐元
朝代：明
体裁：曲

年少愚痴。得罪逆天我是不肖儿。使人气冲牛斗。怒决江河。便死待何如。管教屠贼受分尸。阎王注定已无辞老恩人。。你休漏深机。须防人有隔墙耳。
驻马听
作者：徐元
朝代：明
体裁：曲

月黑星昏。听得谯楼鼓二更。是我潜踪蹑迹。欲刺权臣。过却西庭。潜身密地在山阴。那壁厢一路灯儿影敢是他来烧香了。。且在此埋身。窝梁僻处权藏隐躲介。
驻马听
作者：徐元
朝代：明
体裁：曲

末：住哭停悲。听我从头说仔细。疾忙开宴。请他夫妻。到此相会。待吾设个小机儿。管教中俺牢笼计那日呵。。四下里把兵围。除非插翅难飞去。
驻马听
作者：徐元
朝代：明
体裁：曲

末：听诉因依。外：敢是想家。末：非是程婴思故里。外：为甚么。末：为着恩人公主。禁在宫中未知消息。又兼程婴家里有妻房。奈何目下怀娠孕。因此要回归。欲辞兄长他日再来至。
驻马听
作者：徐元
朝代：明
体裁：曲

末：那日分离。驸马叮咛嘱付与。候他分娩之际。扮作医人暗入宫里。今朝未卜事何如。怎生违却恩人语。只得且辞归。别却兄长他日再来至。
驻马听
作者：徐元
朝代：明
体裁：曲

生旦：少长深闺。谁识人间是与非。把我阴陵囚禁。酷暑严冬。罕见天日。今朝得见我孩儿。天交夫妇重相会。触景伤悲。思量展转偷弹珠泪。
鲍老催
作者：徐元
朝代：明
体裁：曲

净：前日我孩儿和兄弟。出郊巡历去打围。
鲍老催
作者：徐元
朝代：明
体裁：曲

合：走马灯骤奔如飞电。滚绣毬灯滴溜溜抟。鱼灯虾灯蟹灯巧。斗鸡灯双对面。蝉灯好看。琉璃灯算来千万碗千万盏。仙鹤灯飞来路远。
鲍老催
作者：徐元
朝代：明
体裁：曲

生旦合：花灯万盏。双头牡丹并蒂莲。梅花灯细把冰刀剪。鼓儿灯钹儿灯团团遍。老儿灯拜得腰肢软。婆儿灯跪得裙腰浅。宝塔灯层层现。
黄莺儿
作者：徐元
朝代：明
体裁：曲

公主痛分离。在冷宫中产下儿那穿蓝的呵。。乔妆草泽入宫去将那赵氏孤儿呵。。藏出禁闱后宰门有韩厥把守。。被他搜出穿蓝的自分必死。。返触他几句伤心语。好伤悲。将军义勇。自刎放孤儿。
黄莺儿
作者：徐元
朝代：明
体裁：曲

出榜限三日若出首孤儿则止。假如无出首呵。。把同年儿尽诛那穿蓝的无计可施。只得把亲生孩儿惊哥呵。。俏然送到公孙处那穿蓝的径到穿红的府中出首。说城北十五里太平庄公孙杵臼。窝藏赵氏孤儿。那穿红的呵。。领兵四围拿了公孙杵臼和那惊哥呵。。一时杀取那穿红的错认穿蓝的是个好人。。欣然结拜为兄弟。把孤儿。螟蛉为子。冤恨有谁知。
灵谷寺访月泉禅师
作者：徐元春
朝代：明
体裁：五言律诗

山郭寻僧出，行行黄叶边。石泉秋听急，江月坐来圆。兴豁长昏夜，门开不住天。时闻钟磬发，独立万峰前。
登紫薇山
作者：徐元春
朝代：明
体裁：七言律诗

危峰独上有馀情，苍蔼微茫入望生。山势直从秦岭断，溪流遥接越江清。满林落日啼玄豹，几树新声变早莺。咫尺空馀堪隐地，自惭犹未解尘缨。
六月十九日同兰堂卞先生游广福寺次韵
作者：徐元献
朝代：明

飞飞花雨散诸天，那得纤尘到眼前。高阁风多堪避暑，古台松老不知年。客来莲社心神静，僧坐蒲团骨相仙。拟共读书分佛火，青藜何必更吹烟。
南乡子
作者：徐元端
朝代：明

独坐数归期，花影重重日影低。无计徘徊思好句，迟迟，除却春愁没个题。闲倚画楼西，芳草青青失旧堤。犹记当时人去处，依依，红杏花边一酒旗。
清平乐
作者：徐元端
朝代：明

绣窗无那，自卷帘儿坐。羞睹黄莺枝上卧，抛去青梅数颗。东风阵阵相摧，胭脂零落苍苔。春色依然归去，为谁留下愁来。
题扇
作者：徐充
朝代：明
体裁：七言绝句

绿树阴中款竹扉，几家临水狎渔矶。日长门径无车马，燕子杨花自在飞。
复之留都别诸亲友
作者：徐兆熊
朝代：明

亵息枌榆会正欢，分携忽又自江干。漫言老马能知路，却笑征鸿且避寒。别泪青衫谁更湿，离亭绿酒重相欢。风尘逐逐辕南北，何似烟波理钓竿。
将发安远
作者：徐兆熊
朝代：明

检束琴书入帝都，骊驹将发重踟蹰。十年鸡肋惭丛桂，万里雄飞负壮图。故国云山成睽隔，长途风雪任驰驱。却怜双鬓催迟暮，何日扁舟问五湖。
峡山飞来寺
作者：徐兆熊
朝代：明

寺逼云霄近，飞来岂浪名。江山连楚甸，栋宇自梁营。坐月闻猿啸，吹笙叶涧声。安期如可遇，何必访蓬瀛。
署中书怀次陈省堂寅丈韵
作者：徐兆熊
朝代：明

闭户非耽寂，贪眠岂妒寒。明珠虞剑视，红杏白云蟠。得失塞翁马，浮沉任氏竿。此怀谁与语，杯酒漫为欢。
赵宪副游飞来寺陪酌挹泉亭
作者：徐兆熊
朝代：明

五月名山雨，萧萧松桂秋。亭虚凉籁入，涛怒乱帆收。阿阁名丹凤，沧波问白鸥。风流看世业，此念重悠悠。
飞来寺
作者：徐兆熊
朝代：明

雅爱名山上刹幽，飞来况复小瀛洲。江涵楼阁春云绿，寺掷萧梁古木秋。仙迹尚馀丹灶在，猿归曾泣玉环留。诸天元自藤萝外，几度凭高散远愁。
鳌头塔诗次钟韵
作者：徐兆熊
朝代：明

海畔何年印石苔，一尊遥向锦城开。悬知九夏冰壶迥，忽讶双凫天上回。楼敞薰风间玉麈，波衔新月出云台。诗成鳌首应先兆，眼见晴晖迅起雷。
嘉峪关漫记
作者：徐养量
朝代：明

揽辔酒泉西，纵横千骑列。朝旭丽飞旌，凯风壮长戟。行行招玉门，迢迢扼沙碛。红泉襟其南，黑水障塞北。五月沟草黄，一带石烟白。屹然华夷防，洵自鸿蒙辟。右臂断匈奴，越裳献重译。霜骏宴昆丘，天马来西极。遐略侈前闻，雄图载往册。神祖耀皇威，列圣扬武烈。迩年事荡除，万里烽尘息。东疆拓大松，西堠斥邛僰。端拱望垂衣，师边而臣力。远人慕化来，款关无虚夕。简阅对王庥，舞干有苗格。王者守四夷，天险亦空设。班生掷柔翰，所志在竹帛。执讯俘尉犁，臣服尽姑墨。从此入版图，五十余属国。穷黩罢轮台，无宁夸汉德。惠中绥万方，文教广四讫。咨诹嗟靡遑，聊为勒良石。
受命知黄冈县事作诗送使者
作者：徐冥
朝代：明
体裁：七言律诗

红旗招飐压沧溟，画舸长驱上洞庭。百里生灵新抚纳，九重天语自叮咛。猿啼山月滩声咽，鼍吼江风水气腥。好语湖湘诸将帅，汉家信誓重丹青。
夜坐对酒·其一
作者：徐冽
朝代：明
体裁：七言绝句

松醪初熟瓮生香，数盏醺然对夜凉。好拂桃笙魂梦稳，月斜桐树影初长。
夜坐对酒·其二
作者：徐冽
朝代：明
体裁：七言绝句

已许侯封在醉乡，百年须醉万千场。不嫌醉里疏狂发，自是先生醒更狂。
春日过赵凡夫山居即事
作者：徐冽
朝代：明
体裁：古风

茂苑三月春色都，锦云五色开平芜。碧浪澄泓荡兰桨，推篷忽列西山图。不禁殊胜来触目，神魂摇摇已驰逐。愿御长风跨紫霄，且随飞鸟盘空谷。况复同心恰两人，探幽直抵支硎澳。晴晖绚烂自吞吐，万壑千峰莽回互。兜舆直上树杪行，短袷还从花底度。亭台秀耸非人间，瑶光片片生云雾。丹石岩前茜草腓，青霞榭里啼莺暮。流水淙淙一径通，层崖巧凿惊神工。主人护惜扃灵异，重关窈蔼藏蛟龙。五丁徘徊不得启，只腕奋决辟微濛。玄溜斜飞千丈雪，绝涧遥悬百尺虹。恍疑惠子临濠上，不道秦王幸海东。意气纵横凌白日，山崩水涸俱懵懵。苍头竞出哗异事，游人蚁聚纷来视。诧余弱骨不胜衣，何为狂趡若奔驷。仰天大笑还应之，历落嵚崎本狂士。饮酒百日馀两眸，读书万卷无一字。看山不用通姓名，袖中漫灭祢衡刺。呼马呼牛任尔曹，醉狂醒狂我自豪。人生行乐且乘兴，那能窘束坐牢骚。我闻主人才且贤，何况蓬莱有谪仙。芍药参差开锦帙，芙蓉幂䍥覆霞笺。画阁双题碧玉柱，宵镫对咏蕊珠篇。咫尺琼楼不可到，对此飞流一惘然。狂生虽狂解自处，白眼看人得几许。宁令落落笑知音，岂肯卑卑溷俗侣。尚平痼疾已成颠，卫玠膏盲无复悛。暂折危柯下奔岭，还依落照返澄川。高山流水年年在，勿令伯牙空绝弦。
读考槃集赠赵凡夫三首·其一
作者：徐冽
朝代：明
体裁：古风

幽居理玄撰，旷览获新辞。云霞绚以丽，星斗粲离披。浩荡思无垠，独与寥廓期。翛然涤尘襟，习习生凉飔。雅音久沦寂，嘈杂徒尔为。一闻仙吕奏，瓦釜安能施。
读考槃集赠赵凡夫三首·其三
作者：徐冽
朝代：明
体裁：古风

婕妤怨秋风，文姬悲塞土。藻雅虽纵横，所嗟为情苦。夫人抗遐标，亭亭厉千古。俗响难为工，清徽亮堪抚。名理既己超，夙秉先民矩。况复悟逃禅，沈几恣探取。柔翰非所耽，馀勇庶可贾。托迹在考槃，硕人自俣俣。羡昔赋五噫，德曜终逊武。孰是捐尘踪，高冥振绮羽。迫促区宇中，寥寥莫与伍。
读考槃集赠赵凡夫三首·其二
作者：徐冽
朝代：明
体裁：古风

夙昔好岩栖，卜居寒山隩。辟异披荆榛，百堵聊自筑。甃石封瑶草，编篱间脩竹。偕隐事君子，叱耕有麋鹿。楼居列群书，暇游时纵目。绮藻何缤纷，六铢垂雾縠。逸志谢嚣纷，深心寄玄穆。天末翔孤云，夐哉迥难逐。
踏车曲
作者：徐冽
朝代：明
体裁：乐府曲辞

阿伴五更来，唤侬踏车去。赤日已三商，踏车未教住。人言田家乐，不知踏车苦。怜欢气力微，代欢当卓午。东边凤仙花，西边乌桕树。不教侬上车，那共欢一处。
三月晦日送友人之安南
作者：徐勃
朝代：明

落花飞絮委东流，春去行人不可留。却恨春风已归去，岂能吹梦到交州。
二月晦日同喻叔虞张绍和郭汝承集商孟和玄旷山房分得岩字
作者：徐勃
朝代：明

春草芊芊绿未芟，别开芳墅隔尘凡。小楼斜倚将枯树，绝磴傍通欲断岩。寒信催花三月近，夕阳流影半峰衔。携来茗碗堪供客，新启旗枪白绢缄。
会稽怀古
作者：徐勃
朝代：明

独上高城问废兴，万家鳞次暮烟凝。断碑碧藓曹娥庙，古木苍山夏禹陵。剡雪霏微回客棹，樵风来往送渔灯。越王霸业长消歇，极目荒台感慨增。
再送伯孺
作者：徐勃
朝代：明

千里西吴一骑轻，君行应是我归程。孤身漂泊辞知己，八口饥寒仗友生。绕涧松篁天竺路，满湖菱芡下菰城。旅游到处羞贫贱，好向人前讳姓名。
别在杭次韵
作者：徐勃
朝代：明

频年作客若为情，两度题诗送我行。暮雨魂消江雁影，西风肠断峡猿声。穷秋野柝云边驿，午夜清砧水畔城。从此相过踪迹少，积芳亭上月空明。
双峰驿
作者：徐勃
朝代：明

暮色满汀洲，鸣蝉树树秋。柝声闻雉堞，灯影辨渔舟。千涧通桥路，双峰夹驿楼。流波与客意，日夜两悠悠。
古战场
作者：徐勃
朝代：明

衰草残云古战场，腥风吹血溅衣裳。尘沙一望三千里，惟见马头斜日黄。
喜能始到家
作者：徐勃
朝代：明

廷尉官曹冷，三年寄秣陵。过家才问寝，开社急邀朋。巷选穷中住，山寻僻处登。维桑坛坫在，雅道赖君兴。
图南王孙移家西山赋赠
作者：徐勃
朝代：明

从来生长在朱门，今日移家入远村。晴放好山当屋角，暗通流水过篱根。应门但委栖松鹤，摘果频劳挂树猿。只为欲成鸿宝诀，故寻幽僻避尘喧。
夜雨寄北
作者：徐勃
朝代：明

妾在深闺君别离，泪痕如雨雨如丝。枕前红泪窗前雨，暮暮朝朝无尽时。
宫词二首
作者：徐勃
朝代：明

春明乘晓试新妆，玉辇金舆出建章。三十六宫都望幸，车声先已向昭阳。舞袖翩翩别样裁，十年箧里不曾开。可怜自闭长门后，未对春风舞一回。
宫词二首·其一
作者：徐勃
朝代：明

春明乘晓试新妆，玉辇金舆出建章。三十六宫都望幸，车声先已向昭阳。
宫词二首·其二
作者：徐勃
朝代：明

舞袖翩翩别样裁，十年箧里不曾开。可怜自闭长门后，未对春风舞一回。
宿幼孺招隐楼
作者：徐勃
朝代：明

林壑郁重重，危阑俯万松。乱花穿暗水，疏竹漏晴峰。远火缘溪棹，斜阳过岭钟。招携出萝径，踏破白云踪。
宿邓汝高竹林山庄
作者：徐勃
朝代：明

精庐遥结翠微间，借得云窗一夕闲。流水断桥通古路，斜阳残磬下空山。犬声似豹闻茅舍，萤火随人入竹关。桑柘满村堪寄隐，与君吟卧却忘还。
寄佘明府
作者：徐勃
朝代：明

谢却双凫友鹿麋，形容如鹤鬓如丝。春风不厌休官舍，吹绿门前五柳枝。
寄沈从先
作者：徐勃
朝代：明

我在闽南君在吴，尺书三载寄君无。愁来但洒相思泪，一夜风吹到五湖。
寄王百谷
作者：徐勃
朝代：明

吴门别后渺天涯，千里传书客路赊。何日庵前谈半偈，一瓶秋水玉莲花。
寒食
作者：徐勃
朝代：明

山中禁火逢今日，生计萧条只此身。一百六朝空过却，半愁风雨半愁贫。
寓建阳福山寺
作者：徐勃
朝代：明

磴路层层入，招提夹两山。柏侵阴殿绿，苔绣古墙斑。细雨虫声碎，微风蝶影闲。五更钟韵杳，乡梦屡催还。
巢云院
作者：徐勃
朝代：明

石势参差若累成，夕阳斜照海波平。苔封古路花深合，树隐悬崖叶倒生。入院乱穿云影去，上山遥逐涧声行。巢居隐士知何代，千古无人记姓名。
徐珍伯招游惠州西湖得西字
作者：徐勃
朝代：明

十里湖山碧树齐，遥闻钟磬出招提。万家暮霭鹅城北，一抹残阳鹫岭西。菱叶风浮浅水，蓼花吹浪过长堤。苏公此地曾游咏，自愧诗成不敢题。
徐珍伯招游惠州西湖得西字
作者：徐勃
朝代：明
体裁：七言律诗

十里湖山碧树齐，遥闻钟磬出招提。万家暮霭鹅城北，一抹残阳鹫岭西。菱叶飐风浮浅水，蓼花吹浪过长堤。苏公此地曾游咏，自愧诗成不敢题。
投宿山家
作者：徐勃
朝代：明

清流抱孤村，秋意澹林木。水急衡板桥，山空响飞瀑。残叶水边黄，危峰天际矗。日暮何处归，人烟在修竹。
旅次石头岸
作者：徐勃
朝代：明

缥缈孤城见石头，长淮云水自悠悠。孤村柳色连荒驿，两岸芦花隐钓舟。残月微钟京口夜，澹烟疏雨秣陵秋。客中不尽怀乡感，南雁一声双泪流。
晓渡彭蠡
作者：徐勃
朝代：明

彭蠡秋高水接天，征帆一片去茫然。芦飞楚岸千重雪，树拥康山几点烟。报曙野鸡残月后，失群寒雁晓霜前。客行不耐风波恶，魂断渔歌到枕边。
栖云寺
作者：徐勃
朝代：明

出自东郊门，萝径转幽邃。刹影入层云，鸡声落空翠。钟响答松涛，垆烟和花气。斜日下遥岑，残僧独归寺。
溪南访郑翰卿话旧
作者：徐勃
朝代：明

寻君迢递歇羸骖，小阁弘开对夕岚。寄寓俗尘甘庑下，卜居名胜爱溪南。廿年旧事秋风泪，一片新愁夜雨谈。相顾头颅俱渐老，灯前悲喜总难堪。
筑城怨
作者：徐勃
朝代：明

筑城何太苦，百万征夫泪如雨。年年劳役筋力尽，含涕犹添城上土。家家戍妇望夫还，不知已死长城间。长城一望白于雪，由来半是征夫骨。
芦花
作者：徐勃
朝代：明

江畔洲前白渺茫，萧萧摵摵斗秋光。轻风乱播漫天雪，斜月微添隔岸霜。半夜雁群清避影，数声渔笛淡吹香。琼枝玉树分明见，愁绝怀人水一方。
赋得深闺秋织
作者：徐勃
朝代：明

深闺秋色早，中妇倚流黄。寒杼传声切，残丝结缕长。壁间闻促织，锦上见鸳鸯。断绠金刀疾，抛梭玉钏忙。芙蓉丛出朵，莲子簇依房。纬密经双引，文回字几行。卷缣缠别绪，移轴转离肠。窗外乌啼夜，帘前雁带霜。愁魂萦绮谷，清泪滴缥缃。星斗斜将尽，支机动未央。张彄乘月影，完匹续灯光。窦女思千里，天仙妒七襄。莫辞闺力苦，边塞待衣裳。
越城看雪
作者：徐勃
朝代：明

六出飘来万户粘，越王台上舞纤纤。粉痕冷浸鸳鸯瓦，玉屑晴穿翡翠帘。到处楼台堆白璧，几时村店辨青帘。山阴满路春明柳，无数飞花一夕添。
过弋阳
作者：徐勃
朝代：明

颇忆文房旧日题，余干水落弋阳溪。平沙渺渺孤城在，朝暮犹闻山鸟啼。
过林逸人故居
作者：徐勃
朝代：明

魂坠穷泉乍白头，方山寒雨杜鹃愁。花飞古路松枝老，叶满闲庭荔子秋。鹤梦不归江上榻，虫丝空网月边楼。哭君剩有千行泪，濑水无情日夜流。
过荆屿访族兄文统逸人隐居
作者：徐勃
朝代：明

踪迹经年懒入城，满村麻苎绿阴晴。蝶寻野菜飞无力，蚕饱柔桑啮有声。半榻暮云推枕卧，一犁春雨挟书耕。清高学得南州隐，不忝吾宗孺子名。
过闽王审知暮
作者：徐勃
朝代：明

八郡封疆一望遥，秋山松柏冷萧萧。宫车去国成千古，剑玺传家历五朝。石马嘶风金碗出，野狐穿冢宝衣销。断碑犹识唐年月，春雨苔花字半凋。
送人之燕
作者：徐勃
朝代：明

燕国八千里，送君离恨增。短衣粘雪片，孤棹触冰棱。夜锁沙河栅，寒光土屋灯。故园稀钓侣，秋浦挂鱼罾。
送人戍边
作者：徐勃
朝代：明

天涯秋气深，行子别家林。客泪月中笛，边愁马上砧。风沙连朔漠，鼙鼓散穷阴。后夜相思处，空闻胡雁音。
送俞本之游楚
作者：徐勃
朝代：明

寒皋木落水连天，云际孤城望汉川。隔岸数声湘女瑟，中流千里鄂君船。鹧鸪夜叫黄陵月，猿狖秋啼赤壁烟。挟得《离骚经》一卷，行吟长对楚江边。
送僧归日本
作者：徐勃
朝代：明

故国沧溟远，乡心岛屿孤。缁衣晒若木，白足踏寒芦。海蜃嘘香火，骊龙觊念珠。朝朝持诵处，初日照跏趺。
送刘季德归南海
作者：徐勃
朝代：明

相逢苦不早，相送复沾衣。愁见孤帆影，遥于五岭归。青看海气近，白望瘴烟微。家在罗浮下，秋风独掩扉。
送商孟和应试留都
作者：徐勃
朝代：明

新柳如丝拂地齐，送君遥向石城西。春明草色迷牛首，秋老槐花上马蹄。二水烟波移舴艋，六朝钟磬认招提。读书借得凭虚阁，古埭霜寒听晓鸡。
送康元龙之灵武二首
作者：徐勃
朝代：明

贺兰山下战尘收，君去征途正值秋。落日故关秦上郡，断烟残垒汉灵州。胡儿射猎经河北，壮士吹笳怨陇头。城窟莫教频饮马，水声呜咽动乡愁。黄河官路黑山程，羌笛横吹汉月明。漠北烽烟三里塞，陇西鼙鼓十年兵。燕鸿度塞寒无影，胡马行沙暗有声。后夜思君劳远梦，朔风吹过白登城。
送康元龙之灵武二首·其一
作者：徐勃
朝代：明

贺兰山下战尘收，君去征途正值秋。落日故关秦上郡，断烟残垒汉灵州。胡儿射猎经河北，壮士吹笳怨陇头。城窟莫教频饮马，水声呜咽动乡愁。
送康元龙之灵武二首·其二
作者：徐勃
朝代：明

黄河官路黑山程，羌笛横吹汉月明。漠北烽烟三里塞，陇西鼙鼓十年兵。燕鸿度塞寒无影，胡马行沙暗有声。后夜思君劳远梦，朔风吹过白登城。
送康季鹰之秣陵兼寄诸旧游
作者：徐勃
朝代：明

金陵京阙帝王州，走马怜君是胜游。花底箫声歌妓舫，柳边旗影酒家楼。黄龙细辨前朝碣，白鹭遥寻隔水洲。旧事关情浑似梦，西风残月石城秋。
送林叔度之甬东
作者：徐勃
朝代：明

春深柳可攀，送客出乡关。不洒故人泪，恐伤游子颜。潮声两浙水，云影四明山。莫谓风尘隔，相思魂梦间。
送林吾宗之金陵
作者：徐勃
朝代：明

青丝游骑踏春芜，二月王孙入旧都。柳色东风村店路，杏花微雨酒家垆。断桥野草寻朱雀，古碣荒苔辨赤乌。挟得红妆歌《子夜》，寒潮双桨莫愁湖。
道场山拜孙太初墓
作者：徐勃
朝代：明

三尺孤坟土欲倾，却因辞赋拜先生。白杨夜雨墓门冷，青草暮云山路平。半碣旧曾题岁月，一杯谁复奠清明。隔邻石马嘶风立，来往何人识姓名。
闲居
作者：徐勃
朝代：明

竹满檐楹草满除，青山应属野人居。未春预借看花骑，欲雨先征种树书。石鼎香酣吟懒后，瓦铛茶熟梦回初。半生消受清闲福，一任人嗔礼法疏。
游卢岩寺
作者：徐南金
朝代：明
体裁：七言律诗

岧峣嵩岳与云连，揽胜寻幽洞壑边。古寺纡随苍径转，层崖直傍紫霄悬。金鳌日映冰霜石，珠缕空飞霹雳泉。独忆高风唐谏议，宛留真迹恣攀缘。
武夷谩咏
作者：徐即登
朝代：明
体裁：七言律诗

当年鹤背控仙云，六六峰头铁笛闻。大地几更人世主，千岩犹属武夷君。仙踪邈矣争探胜，儒舍岿然孰入门。长笑一声溪谷震，棹歌九曲与谁分。
招德晓钟
作者：徐可达
朝代：明
体裁：五言律诗

五夜疏钟动，惊闻出上方。声飘云外湿，响振月中长。玉磬敲初转，天花散更香。坐来还待旦，尘世永相忘。
陈村晚渡
作者：徐可达
朝代：明
体裁：五言律诗

薄景临村渡，疏林叶乱飘。归人喧语急，落日澹烟消。水阔新添尺，风生时起潮。高低迷眼望，前路绕陈桥。
游补陀
作者：徐启东
朝代：明

梦想名山久，因之驾海来。潮从天上涌，刹向屿中开。金粟山为钵，莲花水作台。磐陀望三岛，咫尺是蓬莱。
二月尽大雪
作者：徐咸
朝代：明
体裁：五言律诗

夜枕唯闻雨，开帘雪作团。农家三白足，别墅万红寒。剡曲无人到，阳春欲和难。山妻有清酿，相对亦情欢。
井南社饮得影字
作者：徐咸
朝代：明
体裁：古风

层楼俯青林，芳筵接高迥。众宾来逶迤，被服野而整。时维冱寒候，风日不作冷。江梅泄春香，鸣禽恋馀景。时物适我怀，忘却酒力猛。飘风吹人衣，素发飒垂领。浩歌入城闉，海鹤振孤影。
偶题
作者：徐咸
朝代：明
体裁：七言绝句

捲帘疏雨杏花寒，金鸭香消午梦残。燕子不来人病后，玉钗敲遍碧阑干。
和石门怀陈勾溪沈紫硖
作者：徐咸
朝代：明
体裁：五言律诗

紫硖逃名士，勾溪遁世翁。两峰盘谷景，一曲鉴湖风。雪映吟髭白，梅薰酒面红。何时过萧寺，共听五更钟。
宿柴店铺
作者：徐咸
朝代：明
体裁：五言律诗

落日明远岫，征车止破邮。春寒翻胜腊，山静只疑秋。酒色浮银烛，梅芬袭罽裘。白头林下叟，说尽野人愁。
春兴
作者：徐咸
朝代：明
体裁：七言律诗

看到山茶又海棠，坐临芳草惜年光。旧家燕子寻巢急，新水鱼儿逐队忙。老鬓未判春兴浅，愁怀犹喜酒杯长。疏帘细雨清明近，梦破梨花月满床。
暮春
作者：徐咸
朝代：明
体裁：五言律诗

白日去何速，青春不可羁。棘林花落子，茅屋燕将儿。酒债怜清老，风尘笑牧之。呼童扫苔径，应有客相迟。
望庐山
作者：徐咸
朝代：明
体裁：五言律诗

望望庐山胜，行行过碧岑。有云峰益秀，无雨洞尝阴。飞瀑秋垂练，澄湖昼跃金。看山到此地，已了半生心。
湖上
作者：徐咸
朝代：明
体裁：七言绝句

涌金门外水青青，倒浸西山似画屏。十里暖风鱼浪细，扁舟忽过望湖亭。
石首蓬莱阁
作者：徐咸
朝代：明
体裁：七言律诗

蓬莱高阁临清汉，阁下风涛日夕撞。花日映红明霁野，草烟浮绿翳晴窗。雕阑远挹荆南胜，玉笛新开洞府腔。怅望谪仙何处去，娟娟秋月照澄江。
西村画小幅二首·其一
作者：徐咸
朝代：明
体裁：七言绝句

平芜漠漠远山青，杨柳风多水气腥。好似衡阳旧游处，蒸湘斜抱合江亭。
西村画小幅二首·其二
作者：徐咸
朝代：明
体裁：七言绝句

水练山屏碧四围，树阴浓覆白鸥矶。扁舟稳系柴门静，人在湖南罢钓归。
踏青至太子庙
作者：徐咸
朝代：明
体裁：五言律诗

散步出西郭，乘风支瘦藤。逢人频问路，扣寺欲寻僧。花落红衣乱，麦摇碧浪层。归来日将暝，渡口已渔灯。
厓门吊次白川周大参韵
作者：徐哲
朝代：明

仓卒行台寄莽洲，播迁今始忿前筹。不知敌骑为家孽，只道今人是世仇。五起辛勤嗟豫让，一锤颠沛壮留侯。梅花小算今何代，妖运依稀八十秋。
寿刘素予公未六十致政家无厚储洵贤辈也
作者：徐哲
朝代：明

不羡朱轮与紫衣，逃名便欲与时违。纵无旋马堪容地，已见轻鸥早息机。岫外浮原云不定，枝头倦鸟叶忘归。纷纷微逐红尘者，谁似先生憩钓机。
清明
作者：徐哲
朝代：明

驿路春将暮，江流夜不停。孤舟随去住，一雨过清明。野墓芊芊草，荒原树树莺。临风闲纵目，乡国倍关情。
送白石江刺史擢黔中宪副
作者：徐哲
朝代：明

江亭六月江水茫，千里乘风泛彩航。五马佩麟留岭表，一琴随豸入云阳。儒臣徇国凭经济，圣主垂衣重大荒。却怪执鞭歧路远，望穷南斗认宫墙。
秋感
作者：徐喈
朝代：明
体裁：七言律诗

林岛遥闻时局纷，边笳愁断刺茵纹。偶惊鴂响苔翻砌，初试鹰高鬼啸坟。渚北沙平揖帝子，江南涛沸忆湘君。不须买隐耽庐岳，寂寞年年度白云。
游玉石岩
作者：徐嘉祉
朝代：明

玉石岩开久，人传小洞天。冽泉飞漱玉，好鸟奏新弦。丹灶凭谁炼，禅床任客眠。红尘浑不染，风月永无边。
天涯亭
作者：徐圭
朝代：明
体裁：七言律诗

西风吹暮动羁情，目断天涯万里程。恋阙有怀劳北望，远彝无警罢南征。海涛不见千寻浪，鸡犬常闻四五声。莫讶边民生计薄，家家新酿乐秋成。
天长道中
作者：徐圹
朝代：明
体裁：古风

征衣飘飘吹疾风，叫号壑底千年松。羊肠萦回黑雨尽，马蹄蹀躞青泥融。山光四塞摩紫穹，乱龙横奔虎豹雄。天开奇怪万状立，我来应接双眸空。划然长风下山角，吴钩云月摇玲珑。铮铮腾声吐赤虹，一挥直欲开鸿濛。男儿成立苦不早，秋霜上鬓徒冲冲。即今万国车书通，冕旒端坐明光宫。安得江湖廊庙咸无功，智名销兮熙皞充。四海讴歌忘帝力，一天图画呈神工。桑麻父老道左迎，开口问对欢颜丰。酒旗招摇村杏红，长堤缓辔嘶青骢，万古黄灵同未同。
宁海道中
作者：徐基
朝代：明
体裁：五言律诗

中岁事行役，劳生卒未休。大星垂野白，远水际天流。土俗鱼盐富，民居橘柚稠。何年谢尘鞅，归卧此林丘。
—剪梅·采松花，和蔗霜食之
作者：徐士俊
朝代：明
体裁：词

始识山林意味长。半是花香。半是枝香。看来娇色耐情肠。还似蜂黄。还似莺黄。少室仙姝自裹将。朵朵春光。点点山光。八珍六和漫商量。饱尽严霜。咽尽凝霜。
一七令·秋来
作者：徐士俊
朝代：明
体裁：词

秋。素节，朱楼。云卷幔，月为钩。莲香未褪，桂影初修。瓜果闺中巧，旌旗塞外愁。燕燕飞飞欲去，鸿鸿字字将投。且看稻花连绣陌，莫惊梧叶满金沟。
一剪梅·前题
作者：徐士俊
朝代：明
体裁：词

不道庚辰胜事催。灯也重来。月也重来。三春并作四春排。雪也佳哉。雨也佳哉。连路妆成锦绣堆。谜也堪猜。人也堪猜。两年竟把一年该。天也愁开。地也愁开。
一剪梅·春怨
作者：徐士俊
朝代：明
体裁：词

黄鸟新歌没字诗。花也痴痴。人也痴痴。此情休与隔心知。乡也思思。我也思思。病怯空床瘦骨支。音也迟迟。梦也迟迟。可怜憔悴海棠枝。烟也丝丝。雨也丝丝。
一剪梅·赠曹秋岳先生备兵山右
作者：徐士俊
朝代：明
体裁：词

三晋云山似画图。情重西湖。梦绕京都。春风细柳景堪娱。虎豹喑呜。莺燕歌呼。千里金城大雅扶。文采欧苏。韬略孙吴。蒲萄美酒拥貂狐。异政花敷。高谊霞铺。
一斛珠·斋中畜鸳鸯二双，其一为饿狸所啖，吊之
作者：徐士俊
朝代：明
体裁：词

风波相识。雕笼内、并栖同食。忽然今夜摧残急。对对双双，晓起剩三只。独雌不稳难为匹。愁肠宛转逢人泣。羽毛零落风怜惜。血点殷红，带过小桃滴。
三字令·春瘦
作者：徐士俊
朝代：明
体裁：词

深院锁，乱莺啼。小红肥。梦醒后，问香肌。恰无多，刚一撚，不胜衣。花影外，夕阳低。倦魂迷。因甚恨，总难提。满怀愁，都阁住，远山眉。
上林春令·贺李育九联捷武闱
作者：徐士俊
朝代：明
体裁：词

豪气淩云堪必。耳生风、鼻端火出。更看挥动霜毫，誇获隽、双雕如一。归来昼锦谁能匹。忆长安、马蹄倍疾。须知文府风流，诗酒队、欢情还溢。
丑奴儿令·咏竹
作者：徐士俊
朝代：明
体裁：词

琅玕几尺参天了，移向窗前。刻划诗篇。赛得胶东五色笺。醉问此君君不应，却也萧然。个里茶煎。剖入空山会引泉。
丑奴儿令·寄慰
作者：徐士俊
朝代：明
体裁：词

前生剩取相思味，怕说今朝。怕说今朝。不及东吴嫁小乔。来生记取相逢处，且到明朝。巳到明朝。莫问西川葬玉箫。
东坡引·闺情，步辛稼轩韵
作者：徐士俊
朝代：明
体裁：词

梦酣春兴足。晓镜鬟垂绿。盘成髻子灵蛇曲。小炉茶正熟。小炉茶正熟。折腰数步，石榴裙蹙。鸦松恐坠钗头玉。恼公低唱莺声续。吴笺抛几幅。吴笺抛几幅。
兰陵王·前题
作者：徐士俊
朝代：明
体裁：词

看灯去。不信元宵还住。星明也，铁锁惊开，月上金波驳霞举。蛾儿闹无数。却伴燕梁莺树。岁时记，补得天穿，又被天公补穿处。相逢但如此，莫守定寻常，消受今古。年年格套将人误。幸满泛杯酒，款留良夜，人生几见此大酺。零落杏花雨。移步。月重午。便惹动词场，抽尽思路。吴笺莹雪来何暮。似黄柑遍赐，紫姑重度。新翻风景，扑蝶会，换挝鼓。
减字木兰花·为王又韩令玉悼殇
作者：徐士俊
朝代：明
体裁：词

一双娇女。掌上明珠随宦旅。最是伤心。吹折珊瑚秋与春。哭声相续。难使英雄轻骨肉。莫等彭殇。毕竟光阴较短长。
凤凰台上忆吹箫·纪艳
作者：徐士俊
朝代：明
体裁：词

三里河桥，欣逢彼美，重题花案阳秋。看乔娘风韵，应贮琼楼。当筵羞涩甚，催檀拍、禁住莺喉。秦淮渡、王郎难觅，忽在斋头。春愁。葵花犹早，爱鹅黄搓出，杨柳轻柔。奈烟丝先扬，不为侬留。更访陈姬别院，可强如、赛社名流。三生石、双花半笑，都付银钩。
千秋岁·寿姑母胡太君七十
作者：徐士俊
朝代：明
体裁：词

生来荣贵。翰苑琪枝在。相夫子，成儿辈。科名谁与并，慈孝真无赛。姑老矣，眼中历尽繁华界。门右悬初帨。恰好春星带。看鹤发，垂螺黛。含饴培玉树，衣绣娱莱彩。酌酒处，千觞收尽溪山翠。
千秋岁·次少游韵，吊苏小妹
作者：徐士俊
朝代：明
体裁：词

飘然林外。晋代风流退。箫可弄，环能碎。文章兄父授，聪颖前生带。冲口处，尽教雅谑成佳对。恰与秦嘉会。苏蕙声名盖。眉画出，眉山在。梅妆高可认，玉骨香难改。归去也，墉城花月春如海。
千秋岁引·七月朔，寿张紫宇六旬
作者：徐士俊
朝代：明
体裁：词

好个兰秋，佳哉蓂朔。门左悬弧报周甲。庭枝色分瑶圃玉，案眉绿似仙人发。忆青春，同白社，风流昨。驾出屏星为政乐。宴号红云荔香作。今日归来旧舸阁。千杯喜寻五柳醉，六旬预订三山约。进冰桃，陈雪藕，招笙鹤。
千秋岁引·为毛驰黄伯母孙太君八十寿
作者：徐士俊
朝代：明
体裁：词

汧渭家声，冰霜妇节。宝树芳兰代携挈。升平几朝春过眼，沧桑数点烟交睫。道心闲，香阁静，仙厨洁。萼绿双成霞彩列。玉醴金浆绮筵设。况值梅花更清绝。当年未忘钗燕挂，兹辰又报宜春帖。谢家元，庞氏媪，同欢悦。
千秋岁引·慰病
作者：徐士俊
朝代：明
体裁：词

鸳帐轻寒，雁楼素月。旅馆经年怨离别。妆台自堆蝶翅粉，花笺难寄莺儿舌。陌头尘，风中絮，共谁说。琴里旧情弹不彻。炉里冷香偎难热。一幅屏山恨重叠。银缸但添身畔影，罗衫应为春深怯。劝伊家，莫愁闷，权抛撒。
卖花声·本意
作者：徐士俊
朝代：明
体裁：词

一担是春愁。叫过西楼。晏眠人起快梳头。插到鬓边三五瓣，晓露还流。望断隔帘眸。燕惹莺勾。蜂媒蝶使暗相求。唱道番番花信好，胜似清讴。
卖花声·题桃花印石
作者：徐士俊
朝代：明
体裁：词

美石似桃腮。贞艳齐该。不须镌就牡丹牌。记得当年小玉字，偷唤还来。艺语正难猜。假意差排。留情遍有石为媒。脸际芙蓉浑不减，对镜轻揩。
南乡子·春暮，次珂月韵
作者：徐士俊
朝代：明
体裁：词

花信挂愁肠。一线春魂昨夜殇。早起惜花花不语，朝阳。薄雾轻烟混一场。珠翠更谁量。撇却堤头瑟舆簧。独臼拥衾留昔梦，萧娘。待得郎来换好妆。
南乡子·次欧阳炯韵
作者：徐士俊
朝代：明
体裁：词

恨舆潮平。泪痕流入镜花明。翠发懒梳双燕尾。秋水。浸破芙蓉娇不起。
南乡子·纪艳
作者：徐士俊
朝代：明
体裁：词

雁字十三楼。翠袖笙簧彻曙休。一点俗尘都不到，风流。只爱春光不耐秋。浪说古扬州。么凤新蝉又上头。不住隔窗呼小字，歌喉。玉拍擎来玉指柔。
南乡子·西湖送春
作者：徐士俊
朝代：明
体裁：词

春去也难留。芳草天涯哭便休。不见西陵桥畔路，红愁。惟有青山似旧游。西子已扁舟。剩得梧宫一段秋。满目杨花吹似雪，红楼。十二珠帘尽罢钩。
南乡子·记梦
作者：徐士俊
朝代：明
体裁：词

春在枕头边。不管黄梁尚有烟。唧语恼公花影乱，贪眠。正是轻寒细雨天。鸟语总堪嫌。为病怔忡恨杜鹃。小小竹枝驱不去，帘前。又听呢哺燕子喧。
南柯子·怀沉嘉令中翰
作者：徐士俊
朝代：明
体裁：词

忆昔留京邸，盘桓度岁时。青云遥隔在彤墀。争奈凄凉，渌水独栖迟。彩笔龙蛇影，巍班鹓鹭姿。屋梁明月寄相思。听得鸡声、难和早朝诗。
南歌子·送许德远至闽中
作者：徐士俊
朝代：明
体裁：词

马首行方壮，蟾光喜渐圆。仙霞岭外荔枝天。这段溪山、消得好吟鞭。都雅逢人重，才名满路传。西风吹送雁行连。知是同心、相对桂香前。
卜算子·前题
作者：徐士俊
朝代：明
体裁：词

辛苦听铜龙，笑傲藏金马。记得瑶池青鸟来，云是逢仙者。露尽鹔鹴裘，霜冻鸳鸯瓦。惹得文人著意怜，总是情人也。
卜算子·次坡公悼超超韵，为寒氏悼亡
作者：徐士俊
朝代：明
体裁：词

香谢玉无烟，调改琴俱静。巧画秋眉没处看，柳外婵娟影。红泪几时消，素约谁人省。不寐缘何得，梦来一束蘅无冷。
卜算子·次稼轩韵
作者：徐士俊
朝代：明
体裁：词

金埒斗双鸡，玉殿争三马。舍却欢娱更有谁，做个安閒者。芰制可为衣，茅屋胜千瓦。陋巷箪瓢得所天，真是贤哉也。
回文菩萨蛮 其一 吴江舟次作
作者：徐士俊
朝代：明
体裁：词

湖西梦到春芜迹。芳年几度愁征客。烟素伴菱花。秋鸿旧忆家。归风吹叶裹。山点眉长锁。寄缄深浅情。闲月小窗明。
回文菩萨蛮 其二 吴江舟次作
作者：徐士俊
朝代：明
体裁：词

明窗小月閒情浅。深缄寄锁长眉点。山裹叶吹风。归家忆旧鸿。秋花菱伴素。烟客征愁度。几年芳迹芜。春到梦西湖。
声声慢·次李易安韵
作者：徐士俊
朝代：明
体裁：词

担愁担恨，担怕担惊，担忧担闷担戚。深坐空闺，缄口夫人如息。不知春到几许，那问他、管弦繁急。才社日，燕飞来、和我似曾相识。还怕雕梁尘积。为点缀新窝、落红齐摘。倦寝花房，最苦银灯吹黑。起来试描浅黛，比青山、翠色欲滴。人不见，但有个、佳梦落得。
天仙子·寄孙执升兼怀胡殿陈
作者：徐士俊
朝代：明
体裁：词

翡翠琉璃供染翰。杨柳蒹葭遥隔岸。三年博得数行书，来几案。纵横看。一卷新词清欲唤。名士风流常作伴。山晓阁中标月旦。鸳湖东去可通舟，褰帘幔。云霞灿。十日平原应载半。
太常引·闺怨，和杜善夫韵
作者：徐士俊
朝代：明
体裁：词

江南白苧怯新凉。无奈惹秋光。明月照空床。偏妒杀、金钗两行。私书难报，临行又怯，密约费商量。遮莫费商量。欹著枕、贪他梦长。
好事近
作者：徐士俊
朝代：明

剪乱海棠丝，抛却春心不管。杨柳那知人意，惹莺儿啼怨。脸红眉翠不堪销，拥着半床懒。二十四番花信，数春宵愈短。
好事近·春恨
作者：徐士俊
朝代：明
体裁：词

剪断海棠丝，抛却春心不管。杨柳那知人意，惹莺儿凄惨。脸红眉翠不堪销，拥著半床懒。二十四番花信，数春宵愈短。
如梦令·咏姊妹花
作者：徐士俊
朝代：明
体裁：词

疑是赵家合被。又道杨家连队。铜雀自春深，难锁佳人一对。无赛。无赛。左右英皇双贵。
如梦令·咏金丝桃
作者：徐士俊
朝代：明
体裁：词

不是武陵花片。不似天台人面。金屋许藏娇，檀晕一时浮渲。佳艳。佳艳。猜破色丝黄绢。
如梦令·坐王德威延月轩
作者：徐士俊
朝代：明
体裁：词

逸句新篇遝至。明月幽花交媚。门外总尘嚣，留取清谈薄醉。佳致。佳致。随在洞天福地。
如梦令·戊戌立夏
作者：徐士俊
朝代：明
体裁：词

青帝昨宵行矣。玄鸟隔帘私语。樱笋古人风，尽在光阴忙里。犹记。犹记。去岁兹辰楚尾。
如梦令·自题生照
作者：徐士俊
朝代：明
体裁：词

试问梅妻何在。琴里暗香犹爱。花下一编书，经过沧桑变态。无碍。无碍。赋骨骚情不坏。
如梦令·题秋花草虫画扇
作者：徐士俊
朝代：明
体裁：词

翠翠朱朱涂就。也当一番秋候。弱草立斯螽，不似王孙善斗。韶秀。韶秀。出入西风怀袖。
如梦令·题郁石农生照
作者：徐士俊
朝代：明
体裁：词

二十五年重见。老却文心如面。高隐足千秋，犹记青毡一片。堪羡。堪羡。铁画纵横奇变。
字字双·感春
作者：徐士俊
朝代：明
体裁：词

枝头落红年复年，陌上垂杨绵复绵。风流骏马鞭复鞭，凄凉画楼眠复眠。
定风波·见红梅铺地如锦，惜而赋此
作者：徐士俊
朝代：明
体裁：词

谁把西川锦作泥。踏残犹似织成时。记得枝头才一见。开遍。可怜揉碎不成衣。闻道西施离绣帐。槁葬。风风雨雨送将归。只有高低墙外影。留剩。桃根桃叶漫相随。
小桃红·咏桃花
作者：徐士俊
朝代：明
体裁：词

恨是桃花领。病是桃花并。晓露堤头，夕阳帘外，断肠红影。想六桥深处、种成行，剩苏家风韵。轻薄桃花性。飘泊桃花命。何事渔郎，沿溪直入，武陵幽胜。算六宫粉黛、总销魂，似胭脂填井。
山花子·咏鞋杯
作者：徐士俊
朝代：明
体裁：词

宗吉风流绝妙辞。那堪擎作合欢卮。几度绣成青未踏，席前移。软衬玉香芳酝合，轻盈珠滑羽波随。年口欺口残醉里，出裙儿。
归国遥·雪阻武林，同胡循蜚、沉大音、秦伟男、张步青、顾秀升、蒋波澄偶集
作者：徐士俊
朝代：明
体裁：词

寒粟。惆怅天公频戏玉。萧斋无奈幽独。岁残春顿续。玉尘纵横驰逐。野梅花信促。一年诗卷成束。有人相对读。
归田乐·本意，次黄山谷韵
作者：徐士俊
朝代：明
体裁：词

不管花肥瘦。向矮檐、量晴课雨，渐觉欢心有。晓景又夜景，雨景雪景，偏是农家会消受。客来鸡黍勾。烂醉南溪春波皱。野人种树，转眼十年就。春好和夏好，又道秋冬都好，步向前村访耆旧。
御街行·门人骆方流秋捷，喜赠
作者：徐士俊
朝代：明
体裁：词

凤麟网结今秋窄。偏喜君能得。锦心绣口向风檐，转眼蟾官佳客。苕上声华，前溪歌舞，簇起湖山色。玉堂祖武尚书宅。重振鹏搏翮。名场蹴蹋十年馀，长使英雄气夺。此际天香，明春杏苑，烧尾青雷吓。
忆王孙·咏雪
作者：徐士俊
朝代：明
体裁：词

同云照水暗惊鱼。正是寒江独钓时。暖阁红帏满泛卮。欲成诗。报导梅花折一枝。
忆王孙·湖上怀金次公、徐兰生、沉亚丙
作者：徐士俊
朝代：明
体裁：词

梅花绽玉柳摇金。开到红桃更系心。落月床头好梦寻。嫩苔侵。有意来时先抱琴。
忆秦娥·催绣
作者：徐士俊
朝代：明
体裁：词

衾儿冷。春楼梦破红窗影。红窗影。捲帘褰幔，少年心性。鸦黄燕紫宜春胜。看看又舆花朝近。花朝近。剪刀牙尺，一番排整。
忆秦娥·安陵道中逢立夏
作者：徐士俊
朝代：明
体裁：词

春归日。晓风吹过莲儿驿。莲儿驿。安陵前路，燕齐咫尺。朱明亦似青凫疾。岁华闲记今非昔。今非昔。故园樱笋，但供追忆。
忆秦娥·桃花初放逢雪
作者：徐士俊
朝代：明
体裁：词

春无主。六花偏作回风舞。回风舞。小桃红晕，一时愁聚。赵妃裸体羞廊庑。摧残此际难为补。难为补。避人内视，落红重吐。
念奴娇·檃括桃李园序
作者：徐士俊
朝代：明
体裁：词

光阴过客，叹浮生若梦，为欢几度。秉烛夜游良有以，豪兴何分今古。大块文章，阳春烟景，桃李芳菲助。名园风味，天伦乐事休负。群季俊秀翩翩，惠连康乐，歌咏谁惭阻。幽赏高谈浑不厌，玉尘清尘飞舞。琼席移花，羽觞醉月，佳作申怀愫。如诗不就，罚依金谷酒数。
怨王孙·本意
作者：徐士俊
朝代：明
体裁：词

二月风剪。丝丝柳软。人在梨花，小门昼掩。抛我凄惨年华。不归家。野桃飞断天涯路。烟横渡。独自惊相顾。眼前芳草无数。一曲销魂。怨王孙。
惜分钗·戏拈稼轩二妾姓名
作者：徐士俊
朝代：明
体裁：词

辛家妾。风流绝。佳名偏借平畴列。养花天。草芊眠。人在楼头，影在桥边。田。田。城东路。榆无数。鹅儿眼被蛾眉妒。肉堪怜。好堪穿。撒帐轻抛，饮马空捐。钱。钱。
惜分钗·本意
作者：徐士俊
朝代：明
体裁：词

郎归去。奴心碎。真珠酒杂真珠泪。玉钗红。锦囊封。一股投西，一股投东。空。空。画眉翠。秋波媚。菱花照出芙蓉醉。且从容。过三冬。问你何为，便买征蓬。匆。匆。
惜春容·题冯又今和鸣集
作者：徐士俊
朝代：明
体裁：词

朴园知是读书堂。翡翠琉璃伴卷黄。昧旦鸡鸣方警诫，起来又欲赋新章。琴声瑟韵入篇章。不羡光华殿陛扬。相对闲吟能永日，天教绮阁贮鸾凰。
捣练子
作者：徐士俊
朝代：明
体裁：词

施广幔，著铢衣。松鬓迎风似欲飞。兰气熏人新浴罢，流萤暗度小朱扉。
捣练子·黄心甫访余于芙蓉园，时初有扶轮集之选
作者：徐士俊
朝代：明
体裁：词

乘小艇，过湖南。丽景幽情到处参。辟俗自携冰雪句，恐惊化片落深潭。
摊破丑奴儿·端午
作者：徐士俊
朝代：明
体裁：词

鸣钲伐鼓群飞楫，蹴起波声。拿攫纵横。也学年时吊屈平。也啰，吾与汝、且杯倾。榴花蒲叶粉红绿，风景关情。节序堪惊。谁更今时斗丽英。也啰，吾舆汝、且杯倾。
新荷叶·碗内浸莲子数枚，渐看吐叶，喜赋
作者：徐士俊
朝代：明
体裁：词

莲子堪怜，根芽趁水浮茎。朝夕偷看，渐教绿漾轻盈。田钱双妙，似辛家、侍女芳名。藕花虽少，但存丝意殷勤。何处歌声，若耶溪口娉婷。举棹穿花，逢时不觉关情。幽怀偶寄，又何须、玉井船形。么荷解悟，谁为茂叔先生。
昭君怨·咏连枝梅杏
作者：徐士俊
朝代：明
体裁：词

半是梅花清兴。半是杏花风韵。莫道占春魁。状元来。一个素衣妆束。一个红衣新簇。前度见芳卿。亚夫人。
昭君怨·忆家
作者：徐士俊
朝代：明
体裁：词

记得去年岁暮。诗句感怀无数。今日又残冬。客燕中。家隔三千馀里。有梦也难飞去。红日纸窗前。迓新年。
昭君怨·西湖暑游，同陈白庵先生
作者：徐士俊
朝代：明
体裁：词

昨日南屏萧寺。今日西冷梅屿。销夏柳阴边。小篷船。才买旗亭茶醉。又趁莲塘香睡。白雪映清涟。鹭鸶肩。
最高楼·梅花，步司马九皋韵
作者：徐士俊
朝代：明
体裁：词

寻梅去，且莫叹萧郎。竟学孟襄阳。琼树玉堂曾作伴，竹篱茅舍也生香。看今年，还扑鼻，莫奔忙。趁一片、乱山堆里雪。趁一点、小阑干外月。拚瘦影近东墙。水仙甘与为姬媵，竹松只许立边厢。纵满街，花事胜，占头场。
望梅花·雪夜
作者：徐士俊
朝代：明
体裁：词

旧枝寒勒夜声疏。听竹折梅魂相助。偎暖三更文燕炉。云冻月愁无。梦未来时酒醒初。窗外玉凝肤。
望江南 其一 本意
作者：徐士俊
朝代：明
体裁：词

江南好，第一是杭州。堤畔桃腮随眼看，湖中荇带绕船流。山翠蒲西楼。
望江南 其三 本意
作者：徐士俊
朝代：明
体裁：词

江南好，尤喜是吴兴。顾渚名茶兰蕙馥，乌程旧酒石泉清。长啸太湖滨。
望江南 其二 本意
作者：徐士俊
朝代：明
体裁：词

江南好，最爱是姑苏。石上夜深歌管聚，阊门晓起锦花铺。细语学莺雏。
望江南 其四 本意
作者：徐士俊
朝代：明
体裁：词

江南好，屈指是嘉禾，烟雨楼深晴意敛，鸳鸯湖阔浪花多。月下见湘娥。
望江南·赠燕
作者：徐士俊
朝代：明
体裁：词

佳伴侣，彷佛赵家雌。夜月屋梁贪梦稳，晓风门扇恨开迟。撩乱好心思。
望江南·闺人纤趾
作者：徐士俊
朝代：明
体裁：词

尖瘦矣，被底最留情。桃叶飞来刚写样，月痕斜处一同行。径寸夜珠明。
望海潮·钱塘观潮作
作者：徐士俊
朝代：明
体裁：词

钱塘秋老，洪波骄起，海门若个排开。雷怒雪喷，千寻万叠，惊看动地飞来。三岛起银台。渐日光惨澹，鲛叟声哀。势折风帆，力摇山岳亦奇哉。鲸宫顿现崔巍。忽冯彝怒息，涛嶂收回。绮縠依然，玻璃不改，寻常沙渚莓苔。何必世途危。只浙江此际，非是方才。沽酒留君，菊花堪醉，且千杯。
木兰花·暮霰
作者：徐士俊
朝代：明
体裁：词

梅花倒影寒溪白。月色横拖枯树黑。呵腕敲诗涩不禁，古囊移近红炉侧。一杯雪茗清逾骨。羔酒将军真减色。落花起絮自成春，此夜不知风瑟瑟。
柳含烟·陆吉人属题画眉图
作者：徐士俊
朝代：明
体裁：词

描黛浅，著烟浓。堪羡香闺无事，翠蛾临镜作欢容。入时工。传得汉臣佳话。正好秦楼同跨。鸳鸯情性写来真。十分春。
柳枝·其一
作者：徐士俊
朝代：明
体裁：词

一撚杨枝浅水边，眼波微动即生烟。金衣公子多撩乱，惊起弱魂愁晏眠。
柳枝·其二
作者：徐士俊
朝代：明
体裁：词

遥指章台是妾家，李花队里惜杨花。儿家夫婿耽佳句，惯学东风御柳斜。
柳梢青·本意
作者：徐士俊
朝代：明
体裁：词

青眼窥他。年年陌上，只伴桃花。一度春丝，千条烟缕，依旧苏家。阳关曲里休嗟。攀折处、三眠嫩芽。楼外高垂，江头低拂，寒食风斜。
桂枝香·西湖怀古
作者：徐士俊
朝代：明
体裁：词

川纹山带。竟卖断西家，百般妆缀。更值今年春早，两堤争媚。古来几个风流寨，守杭州、大苏如在。因花填径，刻篁留句，逢山下拜。恨迟却、前贤数辈。但马上空囊，垆头欠债。朝暮相看，画舫歌声一派。从他柳谢荷花败，尽逍遥山外楼外。只教可惜，西陵松下，草痕缠抔。
桂枝香·赠汪右子，书斋名曰蜩寄
作者：徐士俊
朝代：明
体裁：词

一枝栖足。便拟作鸣蜩，露寒抱木。万卷奇书自拥，旷怀溪谷。而今潇洒风尘外，对高朋、拍红浮绿。汝南月旦，憎他多事，挂人题目。瞻雅度、猗猗菉竹。但笑出天然，自堪医俗。欲草玄经，只此亭台方幅。叶叶朝吟凄咽句，趁凉秋夜长清宿。漫劳门外，马声车铎，扰君幽独。
步蟾宫·大津弟获隽南宫，书寄
作者：徐士俊
朝代：明
体裁：词

十年辛苦秋香满。更衬个、桃腮柳眼。曲江深处好题诗，有三百、雁鸿作伴。吾家风气应难断。再续取、龙雕虎矕。姊羞未嫁妹先行，抛掷下、凄凉不管。
水调歌头·次坡公中秋韵
作者：徐士俊
朝代：明
体裁：词

云气敛何处，万里郁蓝天。未忘隔岁风雨，欢喜又今年。正是霓裳初罢，推出冰肌玉骨，吞吐夜珠寒。带我学仙去，身在海山间。酌青酒，弹绿绮，竟忘眠。人生奇遇，十载落魄一时圆。邀取中庭明月，照见千行珠玉，光彩倍周全。桂子落衣袂，双手谢婵娟。
水调歌头·歌席
作者：徐士俊
朝代：明
体裁：词

无限不平事，醉眼觑吴钩。世上升沉离会，东海一浮沤。聊尔擎杯按拍，梦想草茵花径，莺燕语啾啾。愿得知音者，齐上十三楼。绿朝云，青玉案，破閒愁。曼声长啸，惊起落叶不胜秋。试问钱塘苏小，捣取梅花香汁，点染墨痕留。天下伤心处，都付舆歌头。
水龙吟·次坡公杨花韵
作者：徐士俊
朝代：明
体裁：词

莺儿啼老枝头，捲帘无数春光坠。水边风色，槛边云影，长怀短思。好似郎踪，犹疑妾梦。重门深闭。惜芳菲抛掷，韶华撒漫，奈幽病、扶难起。不是霜花乱舞，倩谁将、软绵缝缀。马嵬坡下，佛堂西畔，轻将魂碎。那比楼东，一株梅萼，瘦临寒水。更有人、唱道江南落尽，暗弹清泪。
江神子·为王子严题美人小影
作者：徐士俊
朝代：明
体裁：词

宫样妆成百种娇。厌苗条。衬裙腰。半露胸前、瑞雪待人消。唤做真真真不得，愁杀也，是今宵。王子吹笙更弄箫。倩谁描。怪侬调。不置一花、一石碍琼瑶。长板桥头如未别，丹笔里，驻颜膏。
沁园春·赠祝兰生，名蕙
作者：徐士俊
朝代：明
体裁：词

一撚芳姿，清远吴兴，画眉正同。为名姬写照，眼波浪起，入门问字，空谷香蒙。未老秋娘，初含春蕊，气息浑如豆蔻风。还矜贵，有花开九节，酒泛千钟。英台旧事难逢。留得个、佳名花瓣中。便窦滔慧妇，回文解织，薛家诗妹。赓句能工。不似卿卿，风流跌宕，溱洧芳兰将谑同。私相祝，莫赠伊芍药，只采芙蓉。
沁园春·题王丹麓生照
作者：徐士俊
朝代：明
体裁：词

我见斯图，俨似王郎，风流美才。但萧然兀坐，胸中锦绣，穆如清致。笔底风雷。白日频驰，青春长驻，岂在茹芝餐术哉。名场里，任龙蹲虎踞，燕嚷莺猜。交游时集高斋，看宛在、伊人壁上该。要擎尊对饮，酡颜略异，折花同惜，好语私怀。霞举堂深，花王福久，顾影临池墨阵排。天生就，把兰亭遗韵，一卷收来。
河传·咏明河事，次温飞卿韵
作者：徐士俊
朝代：明
体裁：词

同上孤望。影萧萧。何日成桥。梦遥。半钩月明霞渐销。今朝鹊乌如涌潮。一水盈盈千里远。相见晚。泪填溪。愁日西。临堤。别时无马嘶。
河满子·怀春
作者：徐士俊
朝代：明
体裁：词

处处花花草草，纷纷燕燕莺莺。个个飘飘洒洒，寻寻觅觅春春。独独卿卿恨恨，呜呜咽咽声声。
洞仙歌·次坡公孟蜀宫词韵
作者：徐士俊
朝代：明
体裁：词

东坡解事，拾摩诃香汗。料理吴笺雪花满。趁良宵、梦遇花蕊夫人，风度好，惟有情怀撩乱。杜鹃闻马上，回首凄凉，何似明妃眄炎汉。犹记旧宫墙、按拍停歌，剩佳句、眉州流转。人世里、秋风白露多，看几袭、绡衣一时轻换。
浣溪沙·咏西施事
作者：徐士俊
朝代：明
体裁：词

缕缕春丝片片霞。苧萝村舍小桃花。梦随飞絮别西家。响屧廊边残月冷，采香泾畔晓烟斜。越娘休唱浣溪沙。
浣溪沙·江行
作者：徐士俊
朝代：明
体裁：词

铁瓮城边早放舟。金山顶上见层楼。今朝重作楚天游。不为柳花思白下，且将菊蕊问黄州。江山图画饱双眸。
浪淘沙·题画箑
作者：徐士俊
朝代：明
体裁：词

秋色可闲寻。野菊轻盈。添他红蓼两三茎。络纬风前惊懒妇，少个啼声。怀袖自多情。聊当餐英。不须远岫与疏林。只借荒原霜日助，苍翠都成。
浪淘沙·题陆茂林载花图小像
作者：徐士俊
朝代：明
体裁：词

沧海浪惊天。何处安眠。佳山秀岭结仙缘。采得名花千百朵。载出溪边。风趣果悠然。酒兴还牵。负才零落等春妍。似此多情长护惜，芳信年年。
淩波曲·前题
作者：徐士俊
朝代：明
体裁：词

前宵雪遮。今宵月赊。但分人面灯花，看春光渐加。辚辚骑哗。逢逢鼓挝。再添柳眼烟衙，看风光倍奢。
淩波曲·即次前韵
作者：徐士俊
朝代：明
体裁：词

轻寒走淩。严寒蹙淩。分明青女晨兴。散天花数层。巫云惹曾。湘烟剪曾。化为桐叶翻腾。借微风助能。
淩波曲·本意，和卓珂月韵
作者：徐士俊
朝代：明
体裁：词

才将谢淩。色将尹淩。问娘家住吴兴。隔甄妃几层。佩珠解曾。缄书寄曾。浪花多处轻腾。比鸥凫更能。
淩波曲·题鸳鸯图，赠王琴如
作者：徐士俊
朝代：明
体裁：词

丹青写生，相思助情。画楼携手深盟。看图中现形。春风浪萍，秋花岸汀。君家静好如琴。羡心同石贞。
添字昭君怨·和汤临川韵，吊杜丽娘
作者：徐士俊
朝代：明
体裁：词

魂逐莺娘燕姐。身似柳衰梅谢。梅心柳眼更舒花。只因他。画里人儿无那。梦里人儿两个。挑灯絮絮话偏多。夜如何。
清平乐·初摘茉莉花一朵
作者：徐士俊
朝代：明
体裁：词

幽香初递。漫学簪花髻。雅澹动人消受意。抹倒艳阳佳丽。三分春色烟消。休矜一点红么。个是白家樊素，近来不号樱桃。
清平乐·咏燕
作者：徐士俊
朝代：明
体裁：词

清和时候。镇日风前骤。剪出声儿圆滴溜。别是一般僝僽。昼长花影閒庭。双飞双宿丁宁。等待薄情人至，代侬唾骂千声。
渔家傲·早春湖上作
作者：徐士俊
朝代：明
体裁：词

趁却新晴湖岸走。断桥一夜烟生柳。柳外有人骑马骤。娇影瘦。春风吹动丁香扣。杏子轻衫蝴蝶袖。逢人似欲闲招手。日上三竿眠未透。裙褶皱。销魂只在花前后。
渔家傲·渔父
作者：徐士俊
朝代：明
体裁：词

雨笠云蓑风景爽。年年泊向芦花港。山影倒垂随著桨。频击榜。渔歌赛得鸣珂响。夺利争名徒扰攘。明湖不动平如掌。闲处更添捞月想。贪结网。生来做了烟波长。
渔歌子·雉城读书即事，寄金孔宾、俞惠公
作者：徐士俊
朝代：明
体裁：词

手把芸编清昼长。湘纹帘子水波凉。荷叶嫩，岕茶香。忽听莺声忆故乡。
满宫花·赠许德远令子昌麟，字曰星彩
作者：徐士俊
朝代：明
体裁：词

送来时，烦孔释。信是天边奇石。机星散彩在人间，生小墨华盈积。快传经，能践迹。早卜他年赫奕。英姿一望见峥嵘，黾勉芸窗朝夕。
满江红·咏重台石榴花
作者：徐士俊
朝代：明
体裁：词

榴发重台，彷佛见、锦江无底。又道是、层城遥望，丹楼如绮。血色罗裙红叠浪，桃花衫子朱涂里。怪当时、阿醋酒偏狂，风掀起。春睡汗，应难拟。分别泪，宁堪比。有鬓边斜插，绿鬟烧矣。擎出火珠前后映，镂成赤玉玲珑美。小庭中，一树胜他家，三千履。
满江红·宋荔裳观察、王西樵考功、曹顾庵学士，一时同在西湖，倡和二十四章，属馀评定，即次原韵，赠三先生
作者：徐士俊
朝代：明
体裁：词

墨共烟浓，临湖水、绿波偕涨。增秀句、桃花补种，旧堤无恙。八咏一时清福地，三人百尺高楼上。看齐将、风雅作资粮，犹堪饷。望车旆，乘春漾。惊坐客，擎瓯唱。任夏云热触，秋风寒酿。谈剧不妨挥玉尘，诗成最喜题梅杖。更何人、搔首问青天，峰头状。
满江红·拜鄂王祠，追和王韵
作者：徐士俊
朝代：明
体裁：词

刘岳张韩，问谁个、英风不歇。收拾去、忠魂秋草，于今为烈。骨肉回头惊露电，娇娃弹指沈星月。葬空山、长听浙江潮，悲心切。翻旧案，花如雪。忆旧梦，烟如灭。借莫须有事，轻分圆缺。送罢残红多少恨，归来望帝犹啼血。再修成、青史灭疆边，文还阙。
点绛唇·初春
作者：徐士俊
朝代：明
体裁：词

暖少寒多，乍晴间著连朝雨，玉梅如洗。倦把阑干倚。不似红桃，正放娇羞意。莺来矣。绿衣黄里。影在垂杨底。
点绛唇·孤山，次林君复咏草韵
作者：徐士俊
朝代：明
体裁：词

绿似裙腰，断桥一带春谁主。残梅馀处。一样愁风雨。踏踏轮蹄。不管年光暮。游人去。野鸥千数。冷落孤山路。
烟雨楼
作者：徐士俊
朝代：明
体裁：七言绝句

云叶四垂皆是雨，浪花初起尽为烟。城头鼓响月欲出，下有美人才放船。
爪茉莉·帝城元夕
作者：徐士俊
朝代：明
体裁：词

好个长安，更妆就风景。端门外、试灯偏盛。官纱烂熳，堆剪出、花枝人影。正难解、旅客凄凉，纵观十分彩胜。天街走马，任明妃、也睛定。敲羯鼓、艳阳催紧。今宵月上，问谁家、肯忘兴。玉河桥、可把栏杆凭。紫钗事，留话柄。
玉蝴蝶·七月望泛舟西湖
作者：徐士俊
朝代：明
体裁：词

最喜今年今夕，晚风初起，花浪惊秋。顷刻月轮高碾，尽捲帘钩。拨银筝、东坡陌上，开玉镜、西子妆楼。胜春游。满船红蜡，侧耳清讴。中流。春雷进发，空花催放，倒影三洲。不是中元，却疑灯市簇星球。暗香生、舟移芰浦，清照满、月挂山头。好归休。断桥疏雨，打散温柔。
生查子·春游
作者：徐士俊
朝代：明
体裁：词

笙箫乐未央，珠翠香无数。喷出口脂红，结就桃花雾。鲜衣逐弹丸，夜夜迷归路。休唱柳枝词，愁杀闺中妇。
画堂春·与珂月对酌
作者：徐士俊
朝代：明
体裁：词

东坡三万六千场。直教酒化春江。主人应比谪仙狂。浸透诗肠。醒在只愁天窄，醉来惟有情长。两人无事细平章。花月壶觞。
画堂春·陆茂林席上，听浦史按歌
作者：徐士俊
朝代：明
体裁：词

传闻车子转喉奇。梁尘暗落谁知。浦家小史奏新词。弦管追随。一曲西楼梦错，三春南浦情移。满堂酒兴尽淋漓。看杀歌儿。
百字令·再次坡公韵，檃括后赤壁赋
作者：徐士俊
朝代：明
体裁：词

雪堂间步，正露寒霜降，兴怀时物。有酒无殽谋及妇，重复追寻赤壁。月小山高，断崖千尺，乱石堆成雪。几何光景，竟非前度英杰。且自危步巉岩，划然长啸，草木悲声发。虎豹虬龙攀欲堕，谁问冯夷兴灭。更放中流，寂寥四顾，满目烟如发。何来鹤翅，临皋梦破残月。
百字令·次坡公赤壁韵，檃括前赤壁赋
作者：徐士俊
朝代：明
体裁：词

是年壬戌，记老苏秋兴，江山风物。拉取高朋三两辈，良夜遨游赤壁。白露横江，水波不动，万顷茫如雪。扣舷歌响，美人应伴豪杰。想到鸟鹊南飞，顺流洒酒，槊底诗怀发。可惜英雄今在否，都向暮烟沉灭。愿作渔樵，伴他鱼鹿，不管霜生发。披衣醒起，东方白似明月。
相见欢·本意
作者：徐士俊
朝代：明
体裁：词

佳人想得忘餐。早团圞。不许从前愁闷、锁眉端。口不应。心相订。两难瞒。恰似树头梅子、惹人酸。
祝英台近·春别，次辛稼轩韵
作者：徐士俊
朝代：明
体裁：词

杜鹃啼，蝴蝶梦，斜月坠南浦。半枕幽辉，照见泪如雨。起来望断东墙，杏花狼藉，怕明夜、西楼空住。更愁觑。一霎花下郎归，芳踪渐难数。私买红笺，记写别时语。忍教独上雕轮，长亭回首，满路里、碾将春去。
秋波媚·赠妓
作者：徐士俊
朝代：明
体裁：词

翠翘佯整画屏东。映入酒杯红。檀板敲残，玉箫吹彻，星眼微朦。风袅烟鬟魂欲断，何处楚云峰。杨柳堤边，桃花马上，燕子楼中。
竹枝 其一 秦淮竹枝
作者：徐士俊
朝代：明
体裁：词

桃叶堤头连水准，轻衫簇簇踏堤行。侬家心事流不去，呜咽秦筝指上鸣。
竹枝 其一 蜀中竹枝
作者：徐士俊
朝代：明
体裁：词

蜀山高高天际齐，蜀江清清浣妾衣。高唐驿中寻梦去，鬼门关上唤魂归。
竹枝 其一 西湖竹枝
作者：徐士俊
朝代：明
体裁：词

好风吹来动湖波，湖上女儿举棹歌。苏小镜奁尘不掩，苏公花柳半消磨。
竹枝 其三 西湖竹枝
作者：徐士俊
朝代：明
体裁：词

曲院荷花香气清，扁舟惯逐荷花行。莫惊沙上并头鹭，也自怜香睡到明。
竹枝 其二 秦淮竹枝
作者：徐士俊
朝代：明
体裁：词

湖水青青浸柳花，三山门外莫愁家。而今谁更愁如我，独抱茵于数乱鸦。
竹枝 其二 蜀中竹枝
作者：徐士俊
朝代：明
体裁：词

卐字栏干曲曲房，寻花无胜去寻香。少年惯向驰马埒，何如夜入温柔乡。
竹枝 其二 西湖竹枝
作者：徐士俊
朝代：明
体裁：词

红楼过去又青楼，夜夜春光不耐秋。宝镫新装紫骝马，明朝相约大堤头。
竹枝 其五 西湖竹枝
作者：徐士俊
朝代：明
体裁：词

新月眉儿新样妆，西冷桥畔踏春阳。青鬟笑指前头去，箫鼓声中拜岳王。
竹枝 其六 西湖竹枝
作者：徐士俊
朝代：明
体裁：词

度得昆腔合凤箫，香喉啭处逐风飘。只愁地僻无人听，移向苏堤第一桥。
竹枝 其四 西湖竹枝
作者：徐士俊
朝代：明
体裁：词

南屏一带柳烟疏，家住西湖十载馀。爱向雷峰看夕照，画船撑过藕花居。
荷叶杯·春语
作者：徐士俊
朝代：明
体裁：词

何事一春离别。休说。枝上有黄莺。叫得棠梨睡不成。听么听。听么听。
菩萨蛮 其一 初三日与柳姬閒话
作者：徐士俊
朝代：明
体裁：词

风流名字逢人剪。澹浓影里烟丝软。无处话相思。投怀一卷诗。樱桃红欲绽。著在卿卿面。日午正三眠。愁他催上船。
菩萨蛮 其一 回文
作者：徐士俊
朝代：明
体裁：词

晓莺啼尽春楼小。小楼春尽啼莺晓。钩月挂新愁。愁新挂月钩。絮飘风满地。地满风飘絮。谁舆画长眉。眉长画与谁。
菩萨蛮 其三 回文
作者：徐士俊
朝代：明
体裁：词

春郊满眼兜情动。不能安稳窗纱梦。怀损淡红笺。云房伴月眠。孤香微透阁。小影花如削。体轻衣领松。愁雾压眉峰。
菩萨蛮 其二 初三日与柳姬閒话
作者：徐士俊
朝代：明
体裁：词

仙源隐者应如是。桃花引惹渔郎至。一笑不相亲。再来何处寻。春城寒食句。青满章台路。休道柳如眉。月痕今似谁。
菩萨蛮 其四 回文
作者：徐士俊
朝代：明
体裁：词

峰眉压雾愁松领。衣轻体削如花影。小阁透微香。孤眠月伴房。云笺红淡损。怀梦纱窗稳。安能不动情。兜眼满郊春。
菩萨蛮 回文 其二 回文
作者：徐士俊
朝代：明
体裁：词

便来无信留归雁。雁归留信无来便。关过又逢山。山逢又过关。客心伤远陌。陌远伤心客。裘敝一天秋。秋天一敝裘。
菩萨蛮·前题
作者：徐士俊
朝代：明
体裁：词

轰传九市灯轮簇。高歌不管年华速。前度竟如何。这番帮衬多。早知重组织。索性休收拾。莫去觅残梅。燕花无复钗。
菩萨蛮·咏镜
作者：徐士俊
朝代：明
体裁：词

美人窗下调金粉。蟾宫小小秋光冷。爱汝玉为台。温家曾过来。轻尘频拭却。掩映清辉发。红杏碧桃时。和伊对插枝。
菩萨蛮·赠庄玉笥花烛
作者：徐士俊
朝代：明
体裁：词

玉堂花影珠怜掌。芳菱窥见春山爽。红烛殢深更。檀蛾晕未明。柳枝眠乍起。私听莺雏语。相对玉郎娇。画楼红日高。
菩萨蛮·题女郎画兰
作者：徐士俊
朝代：明
体裁：词

绮窗一点幽情簇。百花成阵兰心束。雨叶共烟条。倩娘魂影娇。落乡怀袖里。胜似苍崖底。相伴度春残。锦城笺粉寒。
蓦山溪·题钱圣月天童步趋图
作者：徐士俊
朝代：明
体裁：词

天童行径，偏袒心何快。滋味只些须，看万水千山自在。丹青金碧，空旷任烟云，忘晏坐，漫经行，照面堪参拜。钱郎圣月，一段琉璃债。岂是学邯郸，做拾得、寒山相爱。蒲团瓦钵，勘破旧衣巾，盆内影，指头禅，总把光华赛。
虞美人 其一 咏虞美人花十首
作者：徐士俊
朝代：明
体裁：词

精魂未肯随烟没。满地胭脂色。至今现出美人形。但觉生成袅袅、又亭亭。娇香偏喜人传说。还在春风列。阿谁斗草去寻花。惹得一时妒妾、却轮他。
虞美人 其七 咏虞美人花十首
作者：徐士俊
朝代：明
体裁：词

无情幻出情无底。堪伴夫人李。西风飒飒起青蘋。好似青锋窣地、领边行。舞衣香散红休洗。得并苌弘矣。杨妃一撚岂云多。试看离离原上、几根科。
虞美人 其三 咏虞美人花十首
作者：徐士俊
朝代：明
体裁：词

章台柳色青如许。攀折和谁语。多卿烈性倍青青。不许无端得得、马蹄行。若教换马应羞死。先谢名骓逝。楚宫腰组倩人扶，愁杀空山寂历、自扶疏。
虞美人 其九 咏虞美人花十首
作者：徐士俊
朝代：明
体裁：词

洛阳自古称花福。偏是卿无禄。生来指李便成仙。莫道长依浅土、不生天。江蘸杜若香无数。荆楚清风故。争如红艳美人蕉。做个不传姓氏、却逍遥。
虞美人 其二 咏虞美人花十首
作者：徐士俊
朝代：明
体裁：词

大王为树卿为草。叶叶枝枝好。八千踪影霎时空。只剩帐前化碧、岸边红。舞腰应拍疑如昨。只是江天各。虽然楚蜀叹迢遥。犹胜红颜青冢、更萧条。
虞美人 其五 咏虞美人花十首
作者：徐士俊
朝代：明
体裁：词

虞廷几点相思泪。好与虞兮配。不知苦节共情根。何事斑斑驳驳、复荪荪。春风柳七争相吊。莫向姬人道。正愁墓草杂荒烟。索性藏身花里、听啼鹃。
虞美人 其八 咏虞美人花十首
作者：徐士俊
朝代：明
体裁：词

当时正值屯之际。草昧将称帝。到头呜咽奏离弦。惆怅百花成蜜、为谁甜。江山依旧芳菲绿。提起英雄哭。寄奴虽似不同朝。记得前生只恨、卯金刀。
虞美人 其六 咏虞美人花十首
作者：徐士俊
朝代：明
体裁：词

水仙浪比梅花妾。寒士肠因热。那知弱态更苗条。纵有拔山气骨、也应销。闽乡八月红云宴。十八娘尤羡。其中红者是将军。但愿来生乞作、荔奴身。
虞美人 其十 咏虞美人花十首
作者：徐士俊
朝代：明
体裁：词

美人名将多如此。末路难堪耳。当初应笑木千头。始信为王不可、亦为侯。天涯尚为王孙忆。草草空相识。笔花灿灿夜深开。綷縩翩姗、疑是楚妃来。
虞美人 其四 咏虞美人花十首
作者：徐士俊
朝代：明
体裁：词

崔家处士园中见。桃李芳魂现。可曾邀汝作花王。趁此月明风细、说兴亡。雅州一望漫漫路。是蜀而非楚。波心菜也解含羞。难道花开花谢、不知愁。
虞美人·别恨
作者：徐士俊
朝代：明
体裁：词

别离滋味和谁说。只是心头咽。绿杨楼际盼归舟。怕见一轮圆月、又成钩。回眸错道人儿在。便欲相呼拜。梦魂夜夜浪寻花。索性变成蝴蝶、去迷他。
虞美人·听莺声作
作者：徐士俊
朝代：明
体裁：词

绿窗镇日莺声脆。影在杨枝内。分明小玉字频呼。只要檀郎听得、动情无。三春已去还心赏。几度林间响。何时携向掌中擎。只恐妒他飞燕、不开声。
蝶恋花·卜居，和杨孟载韵
作者：徐士俊
朝代：明
体裁：词

借问闲身谁可住。山近西湖，水向鸳湖去。绿萼梅花栽几树。捲帘放个莺啼处。人在楼中堪伴侣。半架图书，两对娇儿女。贫里光阴晴亦雨。日边红杏何年许。
蝶恋花·艳曲
作者：徐士俊
朝代：明
体裁：词

掘取情根和泪种。嶛峭风多，吹得春波冻。昨夜玉人来入梦。暗香疏影偏浮动。翠羽啾啾枝上弄。睡稳鸳鸯，不怕霜华重。何日好音云外送。琴心翻作凰来凤。
行香子·杏花
作者：徐士俊
朝代：明
体裁：词

粉艳红欹。弱骨丰肌。娇做就、千样矜持。隔窗伴我，明月幽辉。似醉杨妃，怯飞燕，病西施。残梅已谢，露桃还早，衬春工、正是芳期。今生有幸，自不须媒。在马蹄边，乌帽侧，凤楼时。
西江月·次坡公悼朝云韵，为寒氏悼亡
作者：徐士俊
朝代：明
体裁：词

伤感柳枝残月，追攀林下清风。寒香原拟菊花丛。易落反如桐凤。钗股仅留艳紫，嫁衣犹剩殷红。妆楼百尺燕泥空。选遍孤帏春梦。
解佩令·为鸣嶰弟题远山楼篆章
作者：徐士俊
朝代：明
体裁：词

神寒黛浅。天长翠卷。日相看、画楼山远。欲致殷勤，斯石上盘旋刀剪。镂成来、月痕云点。鸳鸯研眼。芙蓉镜面。怎如他、曲弯波衍。满渗胭脂，浑一似玉香温软。镇随身、画眉私篆。
解佩令·李天根花烛
作者：徐士俊
朝代：明
体裁：词

青禽画舸。红冰仙果。暖情怀、围屏炉火。两点山盟，擎出笔痕尖锁。最宜人、镜台傍躲。才华成夥。风华成朵。佩环声、一时笑瑳。百岁欢娱，挂在月钩窗左。怕人传、夜寒衫裹。
解佩令·花朝
作者：徐士俊
朝代：明
体裁：词

今年二月。花朝时节。锁春魂、乱山重叠。一夜莺声，叫出新花奇绝。怎禁侬、看花心切。罗衫轻拽。湘裙斜折。画春山、镜中明灭。未梦先惊，怕痴问、雕栏寻觅。倦将来、玉床羞跌。
解佩令·苕中雨归
作者：徐士俊
朝代：明
体裁：词

山横云阻。溪平浪舞。恰装来、一船清苦。细雨纷纷，记得起、清明前路。唤舟人、急摇双橹。披衣寒楚。推篷风许。小炉中、水沉香吐。远树微微，恍惚是、桃源迷渡。但闲将、落花偷数。
诉衷情·本意
作者：徐士俊
朝代：明
体裁：词

一痕心缕欲成烟。飞出向欢前。思量那时风味，同做凤楼仙。花委地，草粘天。惨无言。羞红长晕。恨黛轻描，泪颗空穿。
谒金门·寄门人王殿威
作者：徐士俊
朝代：明
体裁：词

三载聚。楚国云山朝暮。记得空江归日路。几番风雨渡。携手故园重晤。雄视文坛高步。更喜宁亲函谷驻。政声腾五裤。
谒金门·山居，次珂月韵
作者：徐士俊
朝代：明
体裁：词

山意好。长就乱烟瑶草。幽涧淙淙纤韵袅。落花流未了。白日人声静悄。深夜柴门月小。高枕不知春色恼。鹧鸪啼太早。
谒金门·罗集功二子，皆系人日生辰，因赠
作者：徐士俊
朝代：明
体裁：词

英妙质。最喜并生人日。想是兰条能应律。却比菜香超出。少小能推梨栗。准备传经纸笔。莫饷黏鸡看凤翼。冠冕人伦必。
贺圣朝影·冬晓渡湖作
作者：徐士俊
朝代：明
体裁：词

云影移山似烧痕。淡烟屯。轻舟风触浪成纹。暗销魂。孤屿梅花类远村。兴谁温。重寻楼阁涌金门。尽无存。
贺新郎·七夕
作者：徐士俊
朝代：明
体裁：词

七夕今朝是。看天边、盈盈河汉，别离如此。待得银钩新月挂，私语来年心事。赖乌鹊、齐来佐使。一夜雨云偏惨澹，柰五更、风露都迁次。巫峡梦，却相似。世间瓜果雕盘美。女儿行、穿针楼上，学他机杼。更有文心花样好，仿佛霞衣吹起。一字字、能惊天帝。愿借月宫修桂斧，为君家、斫断河桥辔。今以后，共床第。
贺新郎·赠王月生，名桂
作者：徐士俊
朝代：明
体裁：词

舞袖蹁跹绿。乍飘来、广寒宫殿，异香金粟。谁把温柔白玉斧，砍断情根还续。愿夜夜、风华生足，休羡百花堆锦绣，问何人、注定花王目。可占住，西吴福。当筵试吐行云曲。袅琼箫、一痕细发，寸肠回复。碾尽海山争美影，羞见重来杜牧。且薄醉、芙蓉脂肉。我欲掩卿妆镜面，更空床、解却明珠宿。光彩映，桂枝独。
踏莎行·秋夜和珂月韵
作者：徐士俊
朝代：明
体裁：词

采采苍葭，茫茫白沚。荒村历乱敲砧矣。啼螀已是不能辞，今宵又听哀鸿起。漏滴铜龙，书裁金鲤。凄风刮损离人耳。灯前泪落耿无眠，此时露湿芙蓉里。
转应曲·咏草
作者：徐士俊
朝代：明
体裁：词

春草。春草。陌上铺来自好。佳人新试青鞋。拖地裙花剪裁。裁剪。裁剪。踏处怜他娇软。
转应曲·咏鸟
作者：徐士俊
朝代：明
体裁：词

春鸟。春鸟。枕上听来自好。却嫌惊破红楼。推枕徘徊梦愁。愁梦。愁梦。门外花枝风重。
迎春乐·题邵于王生照
作者：徐士俊
朝代：明
体裁：词

追思当日陈同甫。自题作、文中虎。争如邵子风流伍。宛一点、明珠吐。身伴著、琴书无数。还更有、金尊玉尘。试看名场飙起，震动麒麟鼓。
送入我门来·闺绪
作者：徐士俊
朝代：明
体裁：词

放却春归，留将燕住，帘栊锁得深深。为问伊家，何事许多情。楼头月转流双照，趁帐底、香消过二更。谱出相思样子，渐渐酸酸楚楚，引入无声。及早追欢，莫待雨淋铃。若非梅子消新渴，枉害煞、桃源忆故人。
醉公子·听胡章甫歌馀春波影乐府
作者：徐士俊
朝代：明
体裁：词

丝肉相呜咽。听来真艳绝。旧作一时新。绕梁无复尘。舆君才识面。知己情偏缱。歌罢不须愁。春风聚小楼。
醉太平·为昆山徐坦斋先生寿
作者：徐士俊
朝代：明
体裁：词

春花鹿车。春风板舆。家传中秘图书。看名高石渠。青霞绕庐。青芝满佘。百年弧帨如初。羡韶华正舒。
醉太平·王丹麓三旬初度
作者：徐士俊
朝代：明
体裁：词

春当月三。旬当寿三。年时弧矢堪参。似庭花艳含。山逢海三。星逢夜三。方调琴瑟宜男。看奇书尽探。
醉春风·闺情，次胡雪田韵
作者：徐士俊
朝代：明
体裁：词

月做花阴地。茗碗闲阶置。博山烟也渐消沉，睡。睡。睡。今夜相思，费人摹索，求之寤寐。乍醒还推被。起作蝇头字。雁奴不肯替侬担，啐。啐。啐。甘受凄清，抛残丝竹，还他独自。
采莲子 其一 次皇甫松韵
作者：徐士俊
朝代：明
体裁：词

五月南风花满陂，雀头艇子荡波迟。鹭鸶飞出芙蓉里，轻似花间蝴蝶儿。
采莲子 其二 次皇甫松韵
作者：徐士俊
朝代：明
体裁：词

明镜移来一色秋，鸳鸯左右趁双流。侬家花底偷莲子，照见波心半面羞。
锦堂春·吴门顾氏宅中，观女鬟演剧
作者：徐士俊
朝代：明
体裁：词

队队云中舞凤，声声花底啼莺。小栏杆露春风面，纤趾蹙香尘。坐客尽教心醉，侬家暗地诗成。留连无计相持赠，银海浪空横。
长相思·庚辰闰元宵作
作者：徐士俊
朝代：明
体裁：词

正元霄。闰元宵。总是东皇著意描。更将红蜡烧。送元宵。近元宵。总是春王岁月遥。多将白堕浇。
长相思·待雪
作者：徐士俊
朝代：明
体裁：词

勘梅梢。剪芭蕉。笔意还须摩诘描。末成先怕消。酿蒲萄。醉琼瑶。诗思元来在霸桥。快将驴背敲。
长相思·新月
作者：徐士俊
朝代：明
体裁：词

远山隈。汉宫眉。纵有檀黄画不来。秋云晕未开。玉香偎。窅娘鞋。百尺楼头寸剪裁。轻风裙折开。
长相思·春暮
作者：徐士俊
朝代：明
体裁：词

桃花飞。柳花飞。九十春光一阵飞。而今何处飞。莺儿飞。燕儿飞。瓣瓣衔来点点飞。双单总是飞。
长相思·晓起望雨中山色
作者：徐士俊
朝代：明
体裁：词

烟如罗。雨如梭。山似潇湘裙子拖。米家笔意多。春如何。梦如何。花影迷离罩远波。侬家诗意多。
长相思·梦鬟
作者：徐士俊
朝代：明
体裁：词

发垂肩。话缠绵。何处盈盈不可怜。醒来真惘然。嫩晴天。柳丝牵。索性魂离到那边。赚人犹隔帘。
长相思·送方文虎之吴门
作者：徐士俊
朝代：明
体裁：词

吴山秋。越山秋。吴越山光一望收。全凭青雀舟。词千秋。赋千秋。词赋胸怀到处投。声名动虎丘。
闲中好·春闺
作者：徐士俊
朝代：明
体裁：词

春消息。独坐最关情。两颊桃花晕，相思镜里生。
阮郎归·咏天台事
作者：徐士俊
朝代：明
体裁：词

洞门云气绕枝寒。西飞燕子单。碧桃犹伴水潺潺。人间隔此山。千岁药，暂时欢。风流旧彩鸾。至今花底唱阳关。霞衣认泪斑。
雨霖铃·用柳耆卿韵，为杨汉人悼亡姬卢淑媛
作者：徐士俊
朝代：明
体裁：词

琴台愁切。看山枕上，粉痕都歇。吹箫月夜佳偶，到长安里，梨云晓发。二十四桥望断，但枯坐悲咽。似海燕、玳瑁双栖，忽地分飞浪花阔。卢家少妇从兹别。最伤心、渐近清明节。杨柳软弱无柰，魂缥缈、幽辉斜月。愿结来生，掌内玉环，莫道虚设。消受得、半载温柔，命薄如何说。
霜天晓角·悼殇女
作者：徐士俊
朝代：明
体裁：词

生来病瘦。月朔同生辏。谁料小桃红影，飘零去、太春骤。抛后。还梦旧。五更珠泪溜。想到一堆霜草，关情处、自心疚。
青衫湿·感旧
作者：徐士俊
朝代：明
体裁：词

金陵往日同游处，看遍曲中花。捲帘穿户，端相题品，第一沙家。岁华屡换，江山如梦，多少咨嗟。板桥明月，秦淮画舫，一半尘沙。
风中柳·题章台小影
作者：徐士俊
朝代：明
体裁：词

开卷凝眸，浑似画楼相识。鬓鸦堆、轻蝉翼翼。柔条堪爱，托香腮无力。怕吹残露桃风急。著意投侬，好比镜儿一掷。办閒心、空斋唧唧。玉郎低唤，问何年才及。愿偷染柳卿衣汁。
风流子·咏蕉
作者：徐士俊
朝代：明
体裁：词

嘉名称草帝，经纶展、几日欲参天。任夜雨盈阶，落红缸畔，晓霞在树，分绿窗前。道此种、女墙偏许傍，子墨亦相怜。对月学书，却胜蜀纸，迎风启事，不数吴笺。美人何处是，生来应配合，得并流传。更有奇葩甘露，齿颊生甜。纵海上蟠桃，一开一结，宫中媚柳，三起三眠。争似天教挂绿，荫覆无边。
鹊桥仙·七夕，和谢勉仲韵
作者：徐士俊
朝代：明
体裁：词

胭脂万斛，蒲萄千石，溜向银河高映。人间莫自叹沧桑，看岁岁、佳期秋胜。乌丝闲写，鹊香频炷，一夕桥头销尽。长生私语玉环痴，翻笑道、天孙薄幸。
鹊桥仙·为陈闇仙悼鹦鹉
作者：徐士俊
朝代：明
体裁：词

秋鸿嘹呖。晓猿悲噎。都为著哥哥啾唧。今朝客到没人知，若个把、茶儿点出。珠帘风疾。金笼尘积。何处问陇山消息。纵然好句乍投侬，若个把、声儿剪出。
鹊桥仙·珂月有子三岁殇，次其原韵以吊
作者：徐士俊
朝代：明
体裁：词

庭阶挺秀，广寒森发。玉斧无端倾轧。一枝憔悴不成春，都恨著、封家十八。柔将铁石，流干银蜡。打起池塘藏鸭。从今莫唱耍孩儿，恐坐上、伤心三煞。
鹊桥仙·题扇头三十六艳
作者：徐士俊
朝代：明
体裁：词

花宫集翠，柔乡争艳，掌上亭亭玉立。轻衫纤指鬓鸦攒，问谁是、昭阳第一。含情无数，温存难遍，闹里目挑心逸。四时春气许平分，每一个、邀欢十日。
题飞来寺
作者：徐士唐
朝代：明

凝碧湾头舣钓船，扪萝凌绝访诸天。晴晖忽散千峰雨，虚谷惟闻百道泉。唐宋碑残思幻迹，禺阳仙化是何年。登临便欲离尘网，卜筑幽栖学问禅。
一封书
作者：徐复祚
朝代：明
体裁：曲

当日遇贼曹。折东西魂梦劳。今日缔久要。结绸缪。漆与胶。始信卷葹心不死。夙世姻缘今世招合前。
一封书
作者：徐复祚
朝代：明
体裁：曲

春风醉碧桃。喜风微燕雀高璚楼启碧霄。玳筵开。花烛烧。多少佳人并才子。谁似你双双年正娇。合：意坚牢。海山遥。百岁和谐琴瑟调生旦同。
一枝花
作者：徐复祚
朝代：明
体裁：曲

生同卒持祭物上：天家嗟陨蹶。国宝亡双杰。抱琴弦欲绝。月明夜。一代风流。地下脩文籍。妖氛方四彻。国事堪嗟。无奈袖手。劻勷谋拙。
一江风
作者：徐复祚
朝代：明
体裁：曲

生上丑随上：趁东风。袭袭飞花送。袅袅丝缰鞚。望河中。九曲风涛。天际秋云拥。羸马厌西东。羸马厌西东。丑：老爷此去。便得见俺姐姐了生：我那素秋呵。。你飘流类转蓬。又还愁传语成虚哄。
一江风
作者：徐复祚
朝代：明
体裁：曲

骤花骢。不强似朱轮拥。亦何必头踏重。望仁兄。渴欲相从。谩把离情控。相思千里浓。相思千里浓。今宵鸡黍同。蚤难道不入空题凤。
七娘子
作者：徐复祚
朝代：明
体裁：曲

双亲数载违言笑。盼庭闱碧天路遥。南浦春生。故山云绕。今朝欣举江干棹。
七娘子
作者：徐复祚
朝代：明
体裁：曲

欣迎泰岳衣颠倒。旦：痛暌违各天路辽。外老旦：何意今朝。忽瞻玉貌。合灯花昨夜曾开爆。
七弟兄
作者：徐复祚
朝代：明
体裁：曲

想那日醉騃。向平康乱歪。见一个女裙钗。那冤家带笑心相爱。俏声儿许结凤鸾谐。魂飞在九霄外。
三学士
作者：徐复祚
朝代：明
体裁：曲

他那里长胜雄兵如虓虎。况累累千乘辎车。末：朝廷待老爷这等恩深。老爷何忍弃之而去。小净：你谩说朝中日近恩还重。我只怕阵上云高势却孤。合：但愿长途无崄岨。平安去返故庐末。
三学士
作者：徐复祚
朝代：明
体裁：曲

我想你富贵荣华谁与伍。闇然消歇无馀。从来高处须防跌。始信康庄即畏途合前杂扮军士四名上。
三换头
作者：徐复祚
朝代：明
体裁：曲

你是天生俊娃。自幼在平康逗耍。他是穷酸措大。你怎熬得云寒月寡。花婆过来。老旦介外：生恐怕先真后假。这其间怎发付那壁厢情欢意洽。老旦：老婢晓得爷的意思对旦：素娘。这婚姻老爷作主。就是官法了。。既是你有意攀堤柳。休别把春情寄落花。旦接：但愿百岁相依。肯负今朝葛与瓜贴。
三棒鼓
作者：徐复祚
朝代：明
体裁：曲

石头城下酒如淄。色过琥珀琼脂也。醉何辞。狂来撚髭。醒来抹眵难自支。还愁明朝欲买无赀也。难赊一鸱。难赊一鸱。
三段子
作者：徐复祚
朝代：明
体裁：曲

你请缨倜傥。僇长鲸龙泉射芒。死绥慨慷。斩蚩尤龙驹快骧。小生：未纾王粲登楼况。徒怀平勃兴刘望。末：管樽俎从容。功成必赏。
下小楼
作者：徐复祚
朝代：明
体裁：曲

幸然得瞻丰度。羡冰清似玉壶。请大人收过了剑。生收剑：为何要收了剑伊：你。威风凛凛透锟铻。但愿杯行无数。开怀畅饮醍醐。
下山虎
作者：徐复祚
朝代：明
体裁：曲

你看庭深蒿草。阑长药苗。门静堪罗雀。绝无市嚣。我自向云赁眠窝。月赊浊醪。拢火时将柏子烧。尽日无人到。环堵萧然著绝交。蛮触徒然竞不到。我溪前谷坳。一枕羲皇绝梦劳。
下山虎
作者：徐复祚
朝代：明
体裁：曲

则怕他指山卖磨。见雀张罗。满口儿如蜜钵。心同逝波。那其间有始无终。难开怎合。生察察将双头花蕊搓。认我做赔钱货。把疼热夫妻向脑后睃。进退难存坐。惹人笑呵。这的是引得狼来屋里窝。
下山虎
作者：徐复祚
朝代：明
体裁：曲

止采得东陵瓜瓞。西岭薇蕨。汨水清而澈。生刍一捻二兄那。。聊表你行合情同。方操比洁。别有椒兰手自爇二兄那。。此恨何时竭看。怨气腾空星斗斜。版荡谁宁帖满目。狐踪鼠穴。恨江左冠绅皆妇妾。
下山虎
作者：徐复祚
朝代：明
体裁：曲

老旦：相公。你雄心枯槁。短发萧骚。膝下将谁靠。唯有文姬在遥。痛杀我老景孤单。形只影凋。千里云山一水饶。半载绝音耗。烽火连天贯斗杓。生死难存料。心头火烧悲介：我那儿。。何日重逢慰寂寥杂扮赛社四人一老者为头打鼓上。
不是路
作者：徐复祚
朝代：明
体裁：曲

听说惊疑。我本是月户云窗娇媚姿。身柔脆。岂堪嫁作豺狼配。泪交颐。今朝宝瑟抛珠袂。明日金鎗卧铁衣。悲笳里。声声断送朱颜悴。定做异乡冤鬼。异乡冤鬼。
不是路
作者：徐复祚
朝代：明
体裁：曲

礼物重重。要聘人豪莲幕同。深山里。崎崄屈曲路难通似。猎飞熊。若还梁父能辍咏。会见天山早挂弓。众：禀爷。前边有座茆屋。不知可是谢家。副净：茆檐下。想子真一觉华胥梦左右的。你且把。玉骢轻鞚。玉骢轻鞚。
不是路
作者：徐复祚
朝代：明
体裁：曲

虏势难支。故国飘零事已非。你看军声沸。汴京破在须臾矣。旦：官家如何。老旦：道君的。东奔建业多狼狈。结绮临春万户灰。旦：你老爷到军前如何老旦：老婢到把要紧说话忘了。老爷到彼呵。。魂惊悸。军前勒取讴歌妓。闻得首名是你。首名是你旦慌哭介。
东瓯令
作者：徐复祚
朝代：明
体裁：曲

今朝醉烂似泥。两脚蹒跚屡舞僛。门前何事人声沸看介：啊呀。元来又是那个谢穷鬼尝汤水哩。。恼杀人也没廉耻见介：谢老爹。。今朝下顾甚风吹。背地里耍虚脾。
东瓯令
作者：徐复祚
朝代：明
体裁：曲

我想人生世。露华鲜。遗臭流芳各万年。虽然羯虏同豺犬。但富贵堪留恋。若还得遂我心田。宁想旧家园。
东瓯令
作者：徐复祚
朝代：明
体裁：曲

相公。我听他一番话。意甚嘉。料想他们也非是假。他准备着百年姻眷花烛下。肯再逐杨花嫁。旦拜：若还得遂美生涯。这恩德天来大。
么
作者：徐复祚
朝代：明
体裁：曲

他在渭城客舍斗清新。惯会送行人。蚤已是章台今日长条尽。则看他迎风袭袭。笼烟袅袅。肠断灞桥滨。
么
作者：徐复祚
朝代：明
体裁：曲

冷落了青风铜爵宫。间阻了流水桃源洞。此日意无穷。心中作颂。无语怨东风。
么
作者：徐复祚
朝代：明
体裁：曲

气吁吁走来。乱纷纷闹咳。那风婆子似狼豺。恰便是煞神儿降下阎浮界。把门牙打落在尘埃大将军。。这情理如何奈。
么
作者：徐复祚
朝代：明
体裁：曲

足律律旋风刮。黄登登几缕尘咳。王小姐。王小姐。。你把我孩儿缠死真堪悯。你送得我老年孤独无投奔。你今朝又待将咱近。做折桃枝介生：这是桃枝。要他何用老旦：哥。。我那里去寻法师仗剑颂天蓬。先打恁娘五十生桃棍。
乔牌儿
作者：徐复祚
朝代：明
体裁：曲

泻琼浆琥珀。过玉薤光泽。净：幼舆。在孤面前。何无礼也。丑：幼舆。大将军在上。放尊重些生：怎好。把将军礼数桩桩责。可不道遇酒且忘怀。
二犯梧桐树
作者：徐复祚
朝代：明
体裁：曲

小娘子。我看你这锦呵。花心为鸟欹。鸟翅藏花底。就锦字回文也猜不出多情谜只是一节。怎禁得。当窗啼鸟声声碎你静守机梭只恐。春愁消瘦伊你不见。青骢控引花前辔。多少佳人。笑倒在鞦韆影里占。
二犯江头金桂
作者：徐复祚
朝代：明
体裁：曲

伯仁若思。你不见我艅艎龙似。旌旗舞飏飔。更熊罴云绕。粮草鳞差。似从心展四肢副净：二位老先生。你。须凭龟与蓍。莫开衅与疵你不见我主公呵。。皤腹于䰄。凤表龙姿。外小生笑介副净：更英豪辐辏充任使。须知道天心佑慈。人归如市你若不识时务呵。则怕断送你。老头皮双鬓丝。